Το ημερολόγιο μιας κοντέσσας (箱入り娘の日記): Έλα να τα πιούμε!\nΑναρτήθηκε από Arsinoi στις 8:12 π.μ.\nMario SuperX 4 Νοεμβρίου 2014 - 1:21 μ.μ.\nΤέλειο blog! Δεν μπορώ να το πιστέψω πως από τον Αύγουστο έμαθα τόσα πολλά για την Ιαπωνική κουλτούρα! Είμαι σίγουρος ότι υπάρχουν αμέτρητα πράγματα να σχολιάσεις! Σ' ευχαριστούμε πολύ! :)\nArsinoi 7 Νοεμβρίου 2014 - 6:16 π.μ.\nΕυχαριστώ πολύ! Χαρά μου να φέρνω σε επαφή κόσμο με την Ιαπωνία γιατί όσο να πεις είναι πολύ διαφορετική χώρα!


((i)) [Προκήρυξη] Διαδήλωση για τα νοίκια και τη στέγαση\n14/06/2020 3:54 μμ.\nΗ παρακάτω προκήρυξη μοιράζεται σε γειτονιές της Αθήνας στο πλαίσιο προπαγάνδισης της πορείας για τα νοίκια και τη στέγαση η οποία θα πραγματοποιηθεί στις 26 Ιουνίου 2020 (πλ. Βικτωρίας, 19.00). Τυπώθηκε σε 4500 αντίτυπα και μοιράζεται σε Κυψέλη, Εξάρχεια, Πετράλωνα, Κουκάκι, Νέο Κόσμο, Μεταξουργείο, Πατήσια, Ζωγράφου, Γαλάτσι.\nΕργατικά Κοινωνική ανυπακοή / Αντιστάσεις Ενοίκια-Εξώσεις-Airbnb\nΑναδείξουµε τα προβλήµατα και τις ανάγκες των ενοικιαστών ως ενιαίο κεντρικό κοινωνικό ζήτηµα.\nΑποκτήσουµε διαπραγµατευτική ισχύ απέναντι στις κοινωνικές οµάδες που συλλογικά και οργανωµένα καθορίζουν το ύψος των ενοικίων και την πρόσβαση στη στέγαση.\nΚερδίσουµε ένα νέο θεσµικό πλαίσιο προστασίας τόσο σε σχέση µε το ύψος των ενοικίων όσο και σε σχέση µε τα συµβόλαια και τα δικαιώµατα µίσθωσης.\nΟ µισθός µειώνεται όταν αυξάνονται τα νοίκια\nΩς εργαζόµενοι/ες η ικανοποίηση των βασικών και κοινωνικών µας αναγκών είναι πλήρως εξαρτηµένη από την εργασία µας. O µισθός καθορίζει σε τι σπίτια µένουµε, αν και τι µηχανάκια οδηγάµε, αν πληρώνουµε εισιτήριο στα ΜΜΕ, πόσα λεφτά δίνουµε στο σούπερ µάρκετ. Για µας που είµαστε εργαζόµενοι/ες αλλά και ενοικιαστές/στριες τα πάγια έξοδα του σπιτιού συµπεριλαµβάνονται στο καλάθι των βασικών αναγκών που καλύπτουµε µε το µισθό µας. Είναι αυτονόητο, λοιπόν, ότι το νοίκι θα πρέπει να καθορίζεται από τον βασικό µισθό. Μέσα κι έξω από την εργασία οργανωνόµαστε και βάζουµε ως στόχο την άµεση ικανοποίηση των αναγκών µας. Για την αύξηση των µισθών και τη µείωση των ενοικίων.\nΚόβουν του µισθούς; Κόβουµε τα νοίκια!\nΗ συνθήκη που έχει διαµορφωθεί τα τελευταία δύο χρόνια σε σχέση µε τα νοίκια και την έλλειψη σπιτιών στην Αθήνα είναι τραγική. Σύµφωνα µε τα στοιχεία του spitogatos.gr το 1ο τρίµηνο του 2020, η µέση τιµή ενοικίασης ενός διαµερίσµατος στην Αθήνα είχε φτάσει στα 8ευρώ/τ.µ., που σηµαίνει ότι για ένα σπίτι 80 τµ. το νοίκι αντιστοιχεί περίπου στον βασικό µισθό. Η κατάσταση στο πυκνοκατοικηµένο κέντρο της Αθήνας είναι ακόµη πιο απογοητευτική: το µέσο ενοίκιο έχει φτάσει στα 12,6 ευρώ/τ.µ, στο «τρίγωνο» Γκάζι-Μεταξουργείο-Βοτανικός στα 9,4 και στην Κυψέλη στα 6,8 από 5,47 ευρώ/τ.µ, που ήταν πέρυσι.\nΛίγο πριν τον κορωνοϊό, τον Φλεβάρη του 2020 -σύµφωνα µε στοιχεία του ΟΟΣΑ- το 12,9% του πληθυσµού είχε εισόδηµα κάτω απ’ το όριο της φτώχειας, το 55,4% ήταν οικονοµικά ευάλωτο και το 67% είχε αποταµιεύσεις γύρω στο ένα χιλιάρικο για ένα χρόνο. Τον Απρίλη, το κλείσιµο της οικονοµίας χειροτερεύει κι άλλο την κατάσταση. Οι άνεργοι αυξάνονται κατά 25,5%, δηλαδή 1.185.000 άνθρωποι µένουν χωρίς δουλειά. Η κυβέρνηση αντιµέτωπη µε αυτήν την κατάσταση νοµοθετεί τρεις αντεργατικές ΠΝΠ, µειώνει τους µισθούς στο µισό και βαφτίζει «συν-εργασία» κάτι το οποίο στην ουσία είναι «µισή δουλειά – µισή ζωή».\nΤα νέα µέτρα του Βρούτση ισοπεδώνουν 7 στους 10 εργαζόµενους/ες, όσους δηλαδή ήταν ήδη οικονοµικά εξαντληµένοι απ’ τα χρόνια της κρίσης. Κι ενώ οι ευκαιρίες για τ’ αφεντικά ήρθαν για να µείνουν (τηλεργασία, εκ περιτροπής απασχόληση, ελαστικοποίηση και αποδιοργάνωση του χρόνου εργασίας), το ύψος των ενοικίων και τα πάγια έξοδα των σπιτιών (λογαριασµοί, σούπερ µάρκετ) παραµένουν στα ίδια επίπεδα. Το κράτος σε συνεννόηση µε τις ενώσεις εργοδοτών και ιδιοκτητών βρίσκει τις καβάτζες του για να τους εξυπηρετήσει. Έτσι, συµψηφίζει τα χαµένα ενοίκια µε τον ΕΝΦΙΑ για τους ιδιοκτήτες των οποίων οι ενοικιαστές πλήρωσαν τυπικά λιγότερο νοίκι µε το 40%, και βρίσκεται σε διαπραγµάτευση µε τον Εµπορικό Σύλλογο Αθηνών για µειώσεις ενοικίων για τους µαγαζάτορες µέχρι το τέλος του χρόνου. Κι εµείς;\nΔε θα δουλεύουµε µόνο για να πληρώνουµε το νοίκι!\nΤα πρώτα στοιχεία µετά το άνοιγµα της οικονοµίας είναι απογοητευτικά. Πρώτον, βάσει ηλεκτρονικής έρευνας που διεξήγαµε στα τέλη Απριλίου σε δείγµα 500 περίπου ατόµων, το 71% δεν δικαιούταν τη προβλεπόµενη µείωση του ενοικίου, το 21% δεν πλήρωσε καθόλου το νοίκι του Απριλίου και το 56% φοβάται πολύ έως πάρα πολύ ότι θα απολυθεί ή θα µειωθεί δραµατικά ο µισθός του. Επίσης, µε µια µατιά στις αγγελίες καταλαβαίνουµε ότι τα νοίκια δεν έχουν πέσει ακόµα κι αν και φηµολογείται ότι αυτό θα συµβεί, µια σειρά λόγων θα το καθυστερήσει. Αρχικά, τα περισσότερα απ’ τα σπίτια που κρατάνε κλειστά η εφορία, οι τράπεζες και οι επενδυτές λογικά θα συνεχίσουν να παραµένουν στο ίδιο καθεστώς, περιµένοντας το τέλος της οικονοµικής ύφεσης. Το ζήτηµα εποµένως είναι τι θα γίνει µε τα χιλιάδες airbnb: θα τα διαθέσουν για βραχυχρόνια οι ιδιοκτήτες ή θα τα κρατήσουν κλειστά και αυτά; Και αν τα ανοίξουν, τι τιµές θα έχουν και υπό ποιο καθεστώς θα τα νοικιάζουν;\nΗ Airbnb θα δώσει στους hosts το 25% από τα χαµένα εισοδήµατα της πανδηµίας για ζηµιές µέχρι 5000 δολαρίων. Υποπτευόµαστε ότι οι ιδιοκτήτες που απασχολούνται στην βραχυχρόνια µίσθωση θα επιδιώξουν µια θεσµική επικύρωση των πιο ελαστικών συµβολαίων ώστε να µπορούν να µπαλαντζάρουν ανάµεσα στη βραχυχρόνια και τη µακροχρόνια µίσθωση, χωρίς να τους δεσµεύσει ο ελάχιστος χρόνος µίσθωσης των 3 ετών για τα συµβόλαια της µακροχρόνιας. Αυτό είναι κάτι που ήδη συµβαίνει άτυπα κυρίως στα νησιά όπου φοιτητές και αναπληρωτές βρίσκουν σπίτι για 9 µήνες, το καλοκαίρι αναγκάζονται να το αδειάσουν για να το έρθουν οι τουρίστες και από Οκτώβρη επαναδιαπραγµατεύονται ή ψάχνουν για νέο σπίτι. Όλοι αυτοί οι ιδιοκτήτες που θα επιχειρήσουν νόµιµα ή παράνοµα να φτιάξουν «µικρά» συµβόλαια ώστε να ξαναβγούν στην πιάτσα όταν ξανάρθουν οι τουρίστες, θα σκαρφίζονται οποιαδήποτε δικαιολογία για να ωθούν σε έξωση τους ενοικιαστές τους. Αυτό φυσικά µεταφράζεται σε µεγαλύτερη στεγαστική επισφάλεια για τους ενοικιαστές.\nΑπό την ατοµική διαπραγµάτευση, στους συλλογικούς αγώνες!\nΟ κανόνας είναι ότι µεταξύ ενοικιαστή και ιδιοκτήτη, η διαπραγµάτευση είναι ιδιωτική. Eν µέσω καραντίνας η διαπραγµάτευση αυτή ήταν, σε αρκετές περιπτώσεις, καλοπροαίρετη. Αυτό δεν µας αρκεί ούτε προεξοφλεί ότι θα υπάρχει η ίδια καλή διάθεση το επόµενο διάστηµα, όταν αρκετοί/ες θα συνεχίζουν να µην µπορούν να πληρώσουν όλο ή µέρος του ενοικίου τους. Μέσα στα προηγούµενα χρόνια οι ιδιοκτήτες ακινήτων κατάφεραν –σαν συλλογικό υποκείµενο- να ανατιµήσουν τις περιουσίες τους, να ζητάνε περισσότερα, να ζουν µε περισσότερα. Δεν νοµίζουµε, λοιπόν, ότι θα είναι ιδιαίτερα επιεικείς στις επόµενες καθυστερήσεις. Δεν µπορούµε να βασιζόµαστε στην ατοµική διαπραγµάτευση και στην καλή θέληση κάποιων ιδιοκτητών. Αυτό που χρειάζεται είναι η συγκρότηση και η ανάπτυξη ενός κινήµατος πόλης, το οποίο θα βάλει µαχητικά διεκδικήσεις και προτάγµατα που θα αφορούν συνολικά τη στέγαση ως κοµµάτι των ταξικών αγώνων. Αυτό που χρειάζεται είναι οργάνωση, δικτύωση και αλληλεγγύη.\nΑΙΧΜΕΣ ΚΑΙ ΠΡΟΤΑΣΕΙΣ ΓΙΑ ΕΝΑ ΜΑΧΗΤΙΚΟ ΚΙΝΗΜΑ ΓΙΑ ΤΗ ΣΤΕΓΑΣΗ\nΣτον ορίζοντα της επερχόµενης οικονοµικής ύφεσης, θα πρέπει ως στεγαστικό κίνηµα να θέσουµε κάποιους στόχους διεκδίκησης, στόχους που θα εξυπηρετούν την προστασία της στέγασης µακροπρόθεσµα και οριζόντια. Μιλώντας ως ενοικιαστές/στριες, λοιπόν, είναι επιτακτικό να δηµιουργήσουµε ένα δίχτυ προστασίας της κατοικίας απ’ το νόµο της «προσφοράς και της ζήτησης», αλλά και να αυτοπροστατευθούµε συλλογικά απ’ τις ορέξεις των ιδιοκτητών και του κτηµατοµεσιτικού κεφαλαίου. Είναι επιτακτικό να διεκδικήσουµε ένα πλαίσιο ρύθµισης της αγοράς ενοικίων για τη µείωση της αναλογίας ενοικίου/µισθού αλλά και να χτίσουµε σχέσεις αλληλεγγύης για να υπερασπιστούµε την πρόσβαση σε µόνιµη και αξιοπρεπή στέγαση για όλους/ες.\nΟΡΓΑΝΩΝΟΜΑΣΤΕ ΚΑΙ ΔΙΕΚΔΙΚΟΥΜΕ:\nΕπέκταση της µείωσης ενοικίου κατά 40% ανά σπίτι, σε όλους τους εργαζόµενους/ες που πλήττονται από την κρίση και για όσο χρονικό διάστηµα χρειαστεί. Ήδη, ενώσεις εργοδοτών και εµπόρων διεκδικούν αντίστοιχη παράταση της µείωσης µέχρι το τέλος του έτους, ενώ σε κάποιες περιπτώσεις ζητάνε και οριστική παύση πληρωµών και για το πρώτο εξάµηνο του 2021. Εµείς τι κάνουµε;\nΠλαφόν στο ύψος των ενοικίων που θα καθορίζεται από τον βασικό µισθό. Παρόµοιο ταβάνι στο ύψος των ενοικίων υπήρχε τις προηγούµενες δεκαετίες και ονοµαζόταν «ΕΝΟΙΚΙΟΣΤΑΣΙΟ». Η σπουδαιότητα ενός αντίστοιχου µέτρου φαίνεται από την δηλωµένη έχθρα τόσο της Πανελλήνιας Οµοσπονδίας Ιδιοκτητών Ακινήτων όσο και του Εµπορικού Συλλόγου Αθηνών προς όφελος των δικών τους ταξικών και συντεχνιακών συµφερόντων.\nΕπέκταση του ελάχιστου χρόνου µίσθωσης ακινήτου για κύρια κατοικία από τα τρία στα έξι χρόνια, επιπλέον δηλαδή προστασία των ενοικιαστών από τα παιχνίδια των real estate εταιριών και του τουριστικού κεφαλαίου. Είναι εκβιασµός να απειλούνται οι ενοικιαστές/στριες µε έξωση κάθε τρία χρόνια για παράλογες αυξήσεις.\nΠρόβλεψη του ενοικίου στις ατοµικές και συλλογικές συµβάσεις εργασίας και αντίστοιχη επιδότηση από τους εργοδότες και τις επιχειρήσεις. Θέλουµε αυξήσεις στους µισθούς και όχι κρατικά επιδόµατα που βγαίνουν απ’ τις τσέπες µας µέσω των φόρων. Όσο δεν υπάρχει προστασία και ρύθµιση της αγοράς ενοικίων, τόσο το επίδοµα ενοικίου θα καταλήγει στις τσέπες των ιδιοκτητών και οι τιµές θα παραµένουν υψηλές.\nΚαθολική µέριµνα για τους άνεργους/ες και τους αποκλεισµένους/ες, ντόπιους και µετανάστες, µε επιδόµατα που θα καλύπτουν εξ ολοκλήρου τις στεγαστικές τους ανάγκες. Αυτά τα χρήµατα δε θα πρέπει να παρθούν από τα κρατικά ταµεία, δηλαδή από τον πλούτο που παράγουµε εµείς οι εργαζόµενοι/ες. Θα πρέπει να φορολογηθούν εκ νέου όλοι οι «µεγάλοι παίχτες» της οικονοµίας τους (βιοµηχανικό, εφοπλιστικό, επενδυτικό, τουριστικό και στεγαστικό κεφάλαιο) αποκλειστικά για αυτόν τον σκοπό. Επιπλέον, να φορολογηθεί εκ νέου η εκκλησία, ο µεγαλύτερος ιδιοκτήτης γης και ακινήτων της χώρας.\nΑναστολή όλων των βραχυχρόνιων µισθώσεων που µετατρέπουν τις πόλεις µας σε ένα απέραντο ξενοδοχείο-διασκεδαστήριο. Τα ακίνητα βραχυχρόνιας µίσθωσης να εκδίδουν σήµα ΕΟΤ και να πληρούν τους όρους και τις προδιαγραφές του άρθρου 46 του Ν. 4179/2013 για τα αυτοεξυπηρετούµενα τουριστικά καταλύµατα. Είναι κοινωνικό και οικονοµικό έγκληµα να αδειάζουν οι πόλεις από τους πραγµατικούς κατοίκους προκειµένου να χρησιµοποιηθούν για τις ανάγκες της µονοκαλλιέργειας του τουρισµού.\nΟΥΤΕ ΕΞΩΣΕΙΣ, ΟΥΤΕ ΑΠΕΙΛΕΣ\nΣτεκόµαστε αλληλέγγυοι και χτίζουµε τοίχο προστασίας ενάντια στις εξώσεις:\nΕνοικιαστών που δεν πλήρωσαν καθόλου ενοίκιο τις µέρες τις καραντίνας ή έχουν προχωρήσει µονοµερώς σε αυτοµειώσεις ενοικίου. Αν δε θέλει το κράτος να µειώσει τα ενοίκια, µπορούµε και µόνοι/µόνες µας.\nΑιτούντων άσυλο που έµεναν σε επιδοτούµενες κατοικίες ή ξενώνες. Από τις αρχές Ιουνίου, περισσότεροι από 10.000 πρόσφυγες θα εκδιωχθούν από δοµές φιλοξενίας και διαµερίσµατα της ενδοχώρας. Κανένας και καµία στο δρόµο, η στέγαση είναι δικαίωµα όλων των ανθρώπων.\nΌσων επιλέγουν την κατάληψη άδειων κι εγκαταλελειµµένων κτιρίων. Είναι έγκληµα να υπάρχουν τόσες δεκάδες χιλιάδες κενά σπίτια και την ίδια στιγµή να πετιούνται στο δρόµο άνθρωποι που δεν έχουν στέγη πάνω από το κεφάλι τους.\nΓιατί ανέβαιναν τα νοίκια; Ποιοί και πώς προκαλούν τεχνητή φούσκα στις τιµές;\nΔεν είναι µόνο η ψυχολογία των χιλιάδων µικροϊδιοκτητών που ανέβασε τα νοίκια τα τελευταία χρόνια. Καταρχάς, υπήρχε µια αυξηµένη ζήτηση για ενοικιάσεις λόγω των λιγότερων στεγαστικών δανείων που έδιναν οι τράπεζες τα χρόνια της κρίσης. Αυτό, όµως, που κυρίως δηµιούργησε τις αυξήσεις ήταν η ραγδαία αύξηση του τουρισµού και η µόδα του airbnb. Και µπορεί οι χιλιάδες µικροϊδιοκτήτες να βρήκαν την ευκαιρία να βγάλουν κάτι παραπάνω, επιδεινώνοντας την κατάσταση, το τρένο όµως εκτροχιάστηκε όταν µπήκαν στο παιχνίδι τα µεγαθήρια των επενδυτικών εταιριών, διαλύοντας κάθε πρόφαση περί «οικονοµίας του διαµοιρασµού». Υπολογίζεται ότι περίπου 15000-20000 ακίνητα στην Αττική είχαν δεσµευτεί από τη βραχυχρόνια µίσθωση και το 80%-85% συγκεντρώθηκε στο ιστορικό κέντρο της Αθήνας.\nΜεγάλα τµήµατα της Αθήνας ήταν πλέον απαγορευτικά για τους/τις ενοικιαστές/στριες, µε αποτέλεσµα να αναγκάζονται να µετακοµίσουν σε νέες περιοχές. Η εσωτερική µετανάστευση εντός της πόλης δηµιούργησε µια σηµαντική έλλειψη διαθέσιµων σπιτιών ανεβάζοντας τα νοίκια σε περιοχές οι οποίες δεν είχαν θέµα µε το airbnb, δηλαδή ήταν εκτός της τουριστικής ζώνης, πχ. Κυψέλη, Πατήσια, Γκύζη, Αµπελόκηποι. Εν τω µεταξύ, η Αθήνα αντιµετώπιζε ήδη ένα ζήτηµα κενών κατοικιών. Σύµφωνα µε την απογραφή του 2011 τα κενά διαµερίσµατα µονάχα στο δήµο της Αθήνας ήταν 132.000, βάζοντάς την Ελλάδα στις πρώτες θέσεις ανάµεσα στις χώρες της ΕΕ σε ποσοστό κενών κατοικιών επί του συνόλου, γύρω στο 32%. Η κατάσταση, ωστόσο, επιβαρύνθηκε από µια σειρά επιπλέον λόγων.\nΠρώτον, πολλά σπίτια µετά την κρίση απουσιάζουν από την αγορά γιατί είναι δεσµευµένα από τις τράπεζες. Πρόκειται για διαµερίσµατα τα οποία ήταν και παραµένουν ενέχυρα σε στεγαστικά και επιχειρηµατικά δάνεια τα οποία επειδή έχουν «κοκκινίσει», δηλαδή δεν πληρώνονταν οι δόσεις τους, λόγω κατάσχεσης είτε πηγαίνουν προς πλειστηριασµό και µένουν στο «περίµενε», είτε οι τράπεζες τα επαναγοράζουν (στο πλαίσιο των ηλ. πλειστηριασµών) και τα κρατούν κλειστά µε στόχο να διατηρούν τις τιµές υψηλές στο πλαίσιο εξυπηρέτησης του σχεδίου «Ηρακλή» για την εξυγίανση των τραπεζών. Απ’ την άλλη, το ελληνικό κράτος (Υπουργείο Οικονοµικών), κρατά κλειστά περίπου 70.000 σπίτια τα οποία έχει κατασχέσει η εφορία για χρέη και είτε λόγω κωλυσιεργίας τα αφήνει εγκαταλελειµµένα και στη µοίρα τους µέχρι να πέσουν, είτε τα κρατά «κάβα» για να πουληθούν στο πλαίσιο του νέου Πτωχευτικού Δικαίου που θα αντικαταστήσει το νόµο Κατσέλη.\nΔεύτερον, επενδυτικές εταιρίες και µεσιτικά γραφεία προκαλούν µια τεχνητή φούσκα στις τιµές, χρησιµοποιώντας διάφορα τερτίπια. Τα τελευταία τρία χρόνια, ντόπιοι και ξένοι επενδυτές αγοράζουν µαζικά φθηνά διαµερίσµατα ή ολόκληρες πολυκατοικίες σε υποτιµηµένες περιοχές της Αθήνας και πολλές φορές τα κρατούν επίσης κλειστά. Σκοπός τους είναι απ’ τη µία να πάρουν τη Χρυσή Βίζα και το διαβατήριο για την ΕΕ και απ’ την άλλη να τα εκµεταλλευτούν όταν οι τιµές των περιοχών φτάσουν σε υψηλότερα επίπεδα για να κερδίσουν είτε πουλώντας τα, είτε νοικιάζοντάς τα. Στο ίδιο κόλπο οι κτηµατοµεσιτικές εταιρίες παρακινούν ιδιοκτήτες να υπογράψουν προσύµφωνα διάρκειας αρκετών µηνών µε αντάλλαγµα κάποια µετρητά στο χέρι, στοχεύοντας στο «στοκάρισµα» εκατοντάδων σπιτιών, ώστε να λιγοστέψουν ακόµη περισσότερο τα διαθέσιµα και να ανέβουν κι άλλο οι τιµές.\nΔΙΑΔΗΛΩΣΗ Παρασκευή 26/6 στις 19.00, πλ. Βικτωρίας\nairbnb μείωση ενοικίων νοίκια στέγαση


Καλώς ορίσατε στα στούντιο & τα διαμερίσματα του ξενοδοχείου Δήμητρα . Ένα ελκυστικό οικογενειακό και άνετο μέρος.\nΤο ξενοδοχείο μας βρίσκεται στους Περουλάδες στο Βόρειο συγκρότημα της Κέρκυρας . Το ξενοδοχείο Δήμητρα είναι μια άριστη επιλογή για ήρεμες και χαλαρωτικές διακοπές. Βρίσκεται σε μια ήρεμη περιοχή προσφέροντας άνετη και ποιοτική διαμονή.\nΤο χωριό Περουλάδες βρίσκεται πολύ κοντά στο κοσμοπολίτικο Σιδάρι , Αχαράβη και Ρόδα, περίπου 35χμ μακριά από την πόλη, το λιμάνι και το αεροδρόμιο της Κέρκυρας. Η πρόσβαση από το κέντρο της πόλης είναι εύκολη με το λεωφορείο ή ένα ταξί, ή με νοικιασμένα ιδιωτικά αυτοκίνητα και μοτοσικλέτες. Ένας σταθμός ταξί είναι διαθέσιμος στο χωριό.\nΤο ξενοδοχείο Δήμητρα είναι ένα φανταστικό μέρος για να περάσετε αξέχαστες διακοπές. Το ξενοδοχείο είναι ήσυχο και βρίσκεται περίπου 15 λεπτά περίπατο από το κέντρο του Σιδαρίου , με πολλά εστιατόρια, κλαμπ νυχτερινής διασκέδασης και μπαρ. Η όμορφη παραλία είναι μόνο 5-10 λεπτά απόσταση με τα πόδια και το κοντινότερο μίνι μάρκετ μόνο μερικά λεπτά μακριά.\nΤο ξενοδοχείο Δήμητρα είναι μια οργανωμένη επιχείρηση από μία πολύ φιλική και εξυπηρετική οικογένεια.\nΓια την ευχαρίστηση και την ψυχαγωγία σας υπάρχει ένα μπαρ με μπιλιάρδο, εστιατόριο σε όμορφη βεράντα και μια σύγχρονη πολύ καθαρή πισίνα στον όμορφο κήπο με τις ξαπλώστρες και τις ομπρέλες ήλιου. Στην reception μας μπορείτε να χρησιμοποιήσετε ασύρματο (WIFI) Internet. Το ξενοδοχείο έχει επίσης δωρεάν ιδιωτικό χώρο στάθμευσης.\nΌλα τα άνετα δωμάτιά μας έχουν ψυγείο και πιστολάκι μαλλιών. Με μικρό κόστος είναι διαθέσιμα επίσης κλιματισμός και κιβώτιο ασφάλισης αντικειμένων. Ο καθαρισμός δωματίων παρέχεται διαρκώς.\nΣτο εστιατόριό μας σερβίρουμε εύγευστο οικογενειακό φαγητό από την αυθεντική τοπική κουζίνα όπως και διεθνείς επιλογές. Κάθε Τετάρτη έχουμε ζωντανή μουσική βραδιά και την Κυριακή κάνουμε μπάρμπεκιου με εύγευστα φαγητά και όμορφη φιλική ατμόσφαιρα.\nΕίμαστε ευτυχείς να σας προσφέρουμε τη χαλάρωση και τις πολύ καλής ποιότητας υπηρεσίες .\nLicenced by EOT 0829Κ031Α0183101\nCopyright © 2014 DimitraHotelCorfu.com. All rights reserved.


Όποιο κι αν είναι το αποτέλεσμα του δημοψηφίσματος, οφείλουμε όλοι να το σεβαστούμε | ΘΕΜΑ | LiFO\nΌποιο κι αν είναι το αποτέλεσμα του δημοψηφίσματος, οφείλουμε όλοι να το σεβαστούμε\nΟ Γιάννης Κιουρτσάκης μιλάει στη LifO\nΕίτε επικρατήσει το «ναι» είτε το «όχι», αύριο θα ξανασυναντήσουμε τους χτεσινούς μας αντιπάλους και θα δουλέψουμε πλάι-πλάι στις δύσκολες δοκιμασίες που έτσι κι αλλιώς μας περιμένουν...\n— Ποιες είναι, πιστεύετε, οι ρίζες του διχασμού που μας συντροφεύουν, όπως λέγεται, από καταβολής νεοελληνικού κράτους, αν όχι και παλιότερα; Έχουμε, λέτε, κάποιο «εθνικό ταλέντο» στη διχόνοια ή συντρέχουν συγκεκριμένοι λόγοι;\nΗ διχόνοια μας βασανίζει ήδη από την Επανάσταση του '21 και συνεχίζεται τον 20ό αιώνα: εθνικός διχασμός στον Α' Παγκόσμιο, Εμφύλιος 1946-49. Σκεφτείτε ακόμα τους διάφορους πολέμους ανάμεσα στις αρχαίες ελληνικές πόλεις-κράτη. Ωστόσο, το να αποδώσουμε αυτό το διαχρονικό δεινό σε κάποιο «εθνικό DNA» μπορεί να είναι επικίνδυνο. Πίσω από κάθε μας διχόνοια υπάρχουν συγκεκριμένοι λόγοι που συνδέονται με τον γεωγραφικό, γεωπολιτικό, κοινωνικό και πολιτισμικό κατακερματισμό του ελληνικού κόσμου στη μακρόχρονη ιστορία του, ο οποίος επηρεάζει σημαντικά τον συλλογικό μας ψυχισμό. Αλλά γι' αυτό ακριβώς θα χρειάζεται πάντα να αγωνιζόμαστε, πριν φτάσουμε στη ρήξη, να κατανοήσουμε αυτούς τους λόγους, αναγνωρίζοντας το δίκαιο του αντιπάλου κι επιχειρώντας μια ειλικρινή αυτοκριτική.\n— Στο δοκίμιό σας «Ο νεοελληνικός διχασμός και το μυστήριο της Τέχνης» (εκδ. Πατάκη) επικεντρώνεστε πρώτα στην ταινία του Λάκη Παπαστάθη «Στον καιρό των Ελλήνων». Πώς εννοείτε εδώ τον διχασμό;\nΓράφοντας για τον Καιρό των Ελλήνων, δοκίμασα να δείξω ότι ο πολιτισμικός διχασμός της νεότερης Ελλάδας ανάμεσα στη βαθιά λαϊκή κουλτούρα της (που ενσαρκώνει ο απαγωγέας ληστής) και τον ρηχό «εξευρωπαϊσμό» της (που ενσαρκώνει ο όμηρος αστός) διατρέχει, κατά βάθος, τον καθένα μας. Ασφαλώς, το παιχνίδι κερδήθηκε από τον δυτικό πολιτισμό. Όμως μέσα μας ο Βαλκάνιος «Ανατολίτης» συνυπάρχει με τον «Ευρωπαίο», ο «αρχαϊκός» με τον «μοντέρνο». Αυτό εξηγεί σε μεγάλο βαθμό την αποτυχία του «εκσυγχρονιστικού» πειράματος που, καθώς συνδέθηκε με την αυταπάτη μιας πλούσιας και ισχυρής Ελλάδας, οδήγησε την κοινωνία μας στο σημερινό ναυάγιο.\nΔεν νομίζω ότι η διχόνοια και το μίσος μπορούν να οδηγήσουν τελικά αλλού, αν όχι στην αδιέξοδη βία. Μας το δείχνει όλη η Ιστορία. Χρειάζεται να αναζητούμε τον διάλογο, ακόμα κι όταν φαίνεται αδύνατος\n— Η έννοια της διχόνοιας, εσωτερικής και εξωτερικής, σας απασχολεί και στο τελευταίο σας βιβλίο «Γυρεύοντας την εξορία στην πατρίδα σου» (εκδ. Πατάκη). Αλλά διαβλέπετε κάποιο όραμα, ιδέα, χρεία ή πρόσωπο που θα μπορούσε να ενώσει ξανά τους Έλληνες, τουλάχιστον την πλειονότητά τους;\nΕκείνο που ενώνει όλους τους Έλληνες ανεξαιρέτως είναι η πανάρχαια γλώσσα που μιλούν. Αυτή η γλώσσα κρύβει ανεκτίμητα κοιτάσματα ανθρωπιάς, χωρίς τα οποία δεν θα κατορθώναμε ποτέ ό,τι καλύτερο δημιουργήθηκε σε αυτό τον τόπο από την αρχαιότητα έως σήμερα. Αν λέξεις όπως «Αγορά», «Πόλις», «Εκκλησία» (του Δήμου), «Δημοκρατία» (κράτος του Δήμου), «Οικονομία» (νόμος του Οίκου), «διάλογος», «φιλία» κ.λπ. δεν έπαιρναν το συγκλονιστικό, βαθύτατο νόημα που τους έδωσαν οι Αρχαίοι, δεν θα είχε υπάρξει ούτε ο ελληνικός ούτε ο νεότερος δυτικός πολιτισμός. Αυτή είναι η «ευλογία» μας. Γιατί καθώς τούτες οι λέξεις είναι πάντα ζωντανές στην ομιλία μας, αξίζει, πιστεύω, να σκύψουμε πάνω σ' αυτό το νόημα που τόσο βάναυσα υπονομεύεται όχι μόνο μέσα από τη συμπεριφορά μας, εμάς των Νεοελλήνων, αλλά και από την πολιτεία όλων των ισχυρών του κόσμου. Μόνο αν ενσαρκώσουμε έμπρακτα αυτό το νόημα στη ζωή μας θα θρέψουμε ένα γόνιμο όραμα για το μέλλον.\n— Μήπως, όμως, τελικά η ίδια η έννοια της εθνικής ομόνοιας και ενότητας είναι ψευδεπίγραφη με δεδομένες τις πολλές και ποικίλες εισοδηματικές, κοινωνικές, ταξικές κ.λπ. διαφορές μεταξύ των πολιτών ενός κράτους;\nΑν η δημοκρατία είναι το πολίτευμα του διαλόγου, τούτο συμβαίνει ακριβώς επειδή το συλλογικό σώμα του «δήμου» δεν είναι ποτέ ενιαίο, καθώς διασχίζεται από βαθιές οικονομικές, ταξικές, ιδεολογικές και πολιτισμικές διαφορές – διαφορετικός, άλλωστε, είναι ο καθένας μας. Βέβαια, σήμερα και η δημοκρατία και ο διάλογος φαλκιδεύονται ελεεινά, τόσο, που συχνά καταντούν μια παρωδία. Αυτήν τη νοθεία –ή την απάτη– αρχίζουμε να τη συνειδητοποιούμε δείχνοντάς την ο ένας στον άλλον, ώστε να την πολεμήσουμε όσο μπορούμε. Ωστόσο, δεν νομίζω ότι η διχόνοια και το μίσος –φυλετικό, θρησκευτικό, ταξικό, ιδεολογικό κ.λπ.– μπορούν να οδηγήσουν τελικά αλλού, αν όχι στην αδιέξοδη βία. Μας το δείχνει όλη η Ιστορία. Χρειάζεται να αναζητούμε τον διάλογο, ακόμα κι όταν φαίνεται αδύνατος.\n— Τον σύγχρονο διχασμό (μνημόνιο/αντιμνημόνιο, «ευρωπαϊστές»/αντιΕΕ) πώς τον κρίνετε και πώς θα μπορούσε, λέτε, να ξεπεραστεί;\nΝομίζω ότι είναι εντελώς ψευδεπίγραφες αυτές οι ταμπέλες. Υπάρχουν στην Ελλάδα, καθώς και σε όλες τις ευρωπαϊκές χώρες, άνθρωποι βαθύτατα φιλοευρωπαίοι που απορρίπτουν κατηγορηματικά την κοντόφθαλμη πολιτική της Ε.Ε., η οποία οδήγησε την Ελλάδα στη σημερινή ασφυξία. Όπως υπάρχουν άνθρωποι που θεωρούν καλόπιστα και με σοβαρά επιχειρήματα ότι εκεί που φτάσαμε, μόνο με τα απάνθρωπα μνημόνια θα συμμαζέψουμε κάπως τα κουρέλια μας. Και είναι, θαρρώ, ανεπίτρεπτο να λοιδορούμε τον άλλον επειδή έχει αντίθετη γνώμη. Δυστυχώς, η λαϊκή ομοψυχία που αναδύθηκε μετά την εκλογική νίκη του ΣΥΡΙΖΑ πάει πάλι να βουλιάξει μέσα στο διχαστικό κλίμα που επικρατεί λίγο πριν από το δημοψήφισμα της 5ης Ιουλίου. Στις δύσκολες ώρες που περνάμε ακούω από παντού φωνές που υποθάλπουν, εκούσια ή μη, τον τρόμο, τις έριδες, τη μισαλλοδοξία. Όποιο κι αν είναι το αποτέλεσμα του δημοψηφίσματος, έστω κι αν διεξάγεται σε συνθήκες εκβιασμού, οφείλουμε όλοι να το σεβαστούμε. Γιατί είτε επικρατήσει το «ναι» είτε το «όχι», αύριο θα ξανασυναντήσουμε τους χτεσινούς μας αντιπάλους και θα δουλέψουμε πλάι-πλάι στις δύσκολες δοκιμασίες που έτσι κι αλλιώς μας περιμένουν.\nO Γιάννης Κιουρτσάκης είναι μελετητής, λογοτέχνης και μεταφραστής.


Online κράτηση πτήσης από Λος Άντζελες - για Άκκρα τώρα από 911 $ - Lufthansa\nΠτήση Λος Άντζελες Άκκρα από 911 $\nΚαταπληκτικοί ναύλοι για την πτήση σας από Λος Άντζελες προς Άκκρα\nΠροσπαθείτε να βρείτε προσιτές τιμές πτήσεων από Λος Άντζελες για Άκκρα; Ρίξτε μια ματιά στις προσφορές μας και θα βρείτε εγγυημένα τις καλύτερες προσφορές πτήσεων. Επιλέξτε αυτή που σας ταιριάζει καλύτερα από τις ελκυστικές προσφορές για πτήσεις προς Άκκρα ACC τον Νοεμβρίου 2022 από 911 $.\nΑναζητήστε τις καλύτερες προσφορές πτήσεων και βρείτε τις πιο προσιτές τιμές πτήσεων για τους καλύτερους προορισμούς διακοπών. Η πτήση με την χαμηλότερη τιμή από Λος Άντζελες προς Άκκρα διατίθεται με 911 $, τον Νοεμβρίου 2022.


Ο Όμηρος έβριζε, αλλά δεν..... βλασφημούσε\nΟ Όμηρος έβριζε, αλλά δεν….. βλασφημούσε\n15/11/2019 - 13:00μμ\nΟι υψηλές αξίες, τα ιερά και τα όσια ήταν ΥΠΕΡΑΝΩ, για τον γενάρχη του ΕΛΛΗΝΙΚΟΥ Πολιτισμού, ΌΜΗΡΟ.\nΠριν από καιρό, σε ανύποπτο χρόνο, όπως συνήθως λέγεται, είχα γράψει το άρθρο “Ο Όμηρος έβριζε υπέροχα”.\nΜε αφορμή τα περί ΒΛΑΣΦΗΜΙΑΣ των τελευταίων ημερών, να πω\nΗ “βρισιά” παράγεται ΤΥΠΙΚΑ από την λέξη “ύβρις” (=αλαζονεία έναντι των θεών, για τους προγόνους μας).\nΠαρόλ’ αυτά οι δύο λέξεις (βρισιά / ύβρις), ΔΕΝ είναι…. (ακριβώς) συνώνυμες.\nΗ λέξη ύβρις (στην ΟΜΙΛΟΥΜΕΝΗ “εξ-ύβριση”) είναι\nσυνώνυμη της “βλασφημίας” ή της “αμαρτίας”(όπως εννοείται σήμερα).\nΣημείωση: Η βλασφημία ταυτίζεται με την συνήθη βρισιά, μόνο όταν εκφέρεται με “τ” (βλασΤήμια ή βλασΤημιά). Λ.χ σε εκφράσεις του τύπου: “βλαστήμησε την ώρα και την στιγμή….”.\nΤερτίπια της γλώσσας.\nΕίπαμε “περίεργες διαδρομές της γλώσσας” (σχετικό βίντεο στο youtube).\nΣΗΜΕΙΩΣΗ: Απόλυτο ΔΕΝ είναι τίποτα στην γλώσσα, επειδή η νοηματοδότηση ΚΑΘΕ\nλέξης είναι προσωπικός ΣΥΝΕΙΡΜΟΣ του καθενός, ΠΕΡΑ από τα κοινά βασικά\nΚλείνοντας αυτήν την πρόχειρη ετυμολογική εισαγωγή να πω:\nΓια την διαφορά “βρισιάς” (πρόσκαιρο χυδαίο απαξιωτικό ξέσπασμα- εκτόνωση οργής κλπ) με την “βλασφημία” (…ιερών και οσίων), μπορεί κάποιος να δει ενδιαφέρουσες προσεγγίσεις στο διαδίκτυο.\nΩς προς τον ΌΜΗΡΟ.\nΌντως στον Όμηρο υπάρχει πλούσιο ΥΒΡΕΟΛΟΓΙΟ. Έδωσα άλλωστε αρκετά παραδείγματα στο άρθρο. Όμως Βρισιές. Όχι βλασφημίες\nΌπως βλέπουμε σ’ αυτά ο ιδιοφυής Έλληνας Ποιητής:\nΑποφεύγει: Βρισιές με ΣΕΞΟΥΑΛΙΚΑ απαξιωτικά υπονοούμενα. Μόνο σε ελάχιστες περιπτώσεις. Λ.χ “γύναιο” η Εριφύλη, που πρόδωσε τον άνδρα της για ένα… περιδέραιο / “παρθενοπίπης”, δηλαδή “λάγνος”, “ματάκιας”, ηδονοβλεψίας νεαρών κοριτσιών ο Πάρης, καθώς και τα υπονοούμενα του Οδυσσέα στον Θερσίτη ή του Ευρύμαχου στον ζητιάνο ή του Θερσίτη στον Αχιλλέα. Ίσως και η (συχνή) λέξη “κυνώπις”.\nΑποφεύγει: Την εξύβριση θεών και θείων (θεϊκών) αξιών και πραγμάτων, κάτι που χαρακτηρίζεται ως βλασφημία\nΑποφεύγει: βρισιές πατρίδας, καταγωγής (γενεαλογίας), ΓΟΝΙώΝ και γενικά\nΘέλω να πιστεύω ότι και με το σημερινό σημείωμα, δίνεται ολοκληρωμένη και σωστή (!) εικόνα για το Ομηρικό υβρεολόγιο, το οποίο, όπως φαίνεται, συμφωνούμε ή όχι, είναι μεν βασική παράμετρος της ΟΜΗΡΙΚΗΣ αφήγησης, αλλά μόνο ως στιγμιαίο κυρίως (λόγω οργής) διαπροσωπικό γεγονός.\nΓι’ αυτό, παρά την συχνότητά του, δεν επηρεάζει στο ελάχιστο την ποιότητα του Ομηρικού λόγου


Ο δικός μας Ζάρκο | Contra.gr\nΟ δικός μας Ζάρκο\nΤο ανορθόδοξο μπασκετικό στιλ, το "δεν θα πάρεις κύπελλο ποτέ", το «έχουμε τον Έντι το πιστόλι, στα αρχ...α μας τον γράφουμε το Ζάρκο τον κ...όλη» και τα "τσιγάρα, οι πίτσες και τα ξενύχτια" που τον έδιωξαν μεν από το ΝΒΑ, αλλά τον έκαναν να λατρέψει την Ελλάδα. Ο Zastro γράφει για τον δικό μας Πάσπαλιε που δεν θα τον ξεχάσουμε ποτέ.\nΥπάρχουν κάποιοι αθλητές που παρόλο που γεννήθηκαν αλλού, θαρρείς και είναι «δικοί» μας. Άνθρωποι που αγάπησαν την Ελλάδα που τους αγκάλιασε, έμαθαν τη γλώσσα μας, τις συνήθειές μας, λάτρεψαν κυρίως τα ελαττώματά μας και νιώθουμε ότι δεν έφυγαν ποτέ. Σε αυτήν την πολύ ειδική και σπάνια κατηγορία αθλητών, ανήκει ο Ζάρκο Πάσπαλιε (διότι ως Πάσπαλιε τον πρωτομάθαμε και αργότερα έγινε Πάσπαλι) ο 49χρονος πια Μαυροβούνιος που έγραψε τη δική του ιστορία στο ελληνικό μπάσκετ με το πέρασμά του κυρίως από τον Ολυμπιακό, αλλά και από τον Παναθηναϊκό, τον Πανιώνιο και τον Άρη.\nΤο ανορθόδοξο στιλ και η Buducnost\nΓεννήθηκε την τελευταία Κυριακή του Μαρτίου το 1966 στην Pljevlja, μια μικρή πόλη στο βόρειο τμήμα του Montenegro, στα όρια των συνόρων με τη Σερβία. Τότε η Γιουγκοσλαβία ήταν ακόμη ενωμένη, δεν υπήρχε μίσος, διένυε την πιο παραγωγική περίοδό της και οικονομικά και σε πολιτικό επίπεδο, αφού ο Γίοζιπ Μπροζ «Τίτο» είχε μετατρέψει το βαλκανικό κράτος σε βιομηχανική δύναμη της Ευρώπης. Μαζί με τα άκρως ανταγωνιστικά σε πανευρωπαϊκό επίπεδο προϊόντα της γείτονος χώρας, αναπτύχθηκε και μια άλλου τύπου βιομηχανία, εκείνη της παραγωγής αθλητών. Περίπου τότε, γεννήθηκε και η μεγάλη των πλάβι σχολή, η σχολή στην οποία «φοίτησε» ο Ζάρκο Πάσπαλι.\nΉταν περίπου δέκα χρονών όταν οι γονείς του, Jovan και Mileva μετακόμισαν στην Podgorica (τότε Τitograd) στο νότιο τμήμα του Μαυροβουνίου. Ο Ζάρκο ολοένα και ψήλωνε, έδειχνε ότι θα ξεπεράσει σίγουρα τα δύο μέτρα. Εντάχθηκε στα τμήματα υποδομής της Buducnost, ξεκίνησε να μαθαίνει τα βασικά πλάι στις όχθες του ποταμιού Moraca, στο νεότευκτο ομώνυμο κλειστό που ήταν το καμάρι της πόλης από το 1978. Όλοι οι προπονητές στα τμήματα υποδομής της Buducnost επέμεναν ότι πρέπει να «εξορθολογίσει» το στυλ του, να πάψει να σουτάρει με το χέρι «σπασμένο», να μην γέρνει το κορμί του μπροστά. Εκείνος που τον απελευθέρωσε και τον εκτόξευσε ήταν ο Μπόγκνταν Τάνιεβιτς, συγχωριανός του από την Pljevlja και φίλος του πατέρα του, Jovan.\nΟ Ζάρκο περίμενε τη σειρά του, αμούστακο παιδί ακόμα και με το νούμερο 5 στη φανέλα κάνει το ντεμπούτο του στην πρώτη ομάδα πριν κλείσει τα 16, δίπλα σε παίκτες όπως οι αδελφοί Ivanovic, o Antic, Knezevic, o Rakocevic, οι αδελφοί Bojanic, o Garic, o Milatovic. O κόουτς Cedomir Djuraskovic πίστευε το μικρό τόσο πολύ που κάποτε τον «έκρυψε» από την Cibona για να μην τον χάσει πριν ενηλικιωθεί. Η πρώτη επιτυχία ήρθε αναπάντεχα, μετά από μια χρονιά αποψίλωσης που η Buducnost είχε χάσει όλα της αστέρια, συμπεριλαμβανομένου και του γνωστού μας Vlade Djurovic. Ο Radulovic κατέληξε στη Bosna, Pavicevic και Radunovic έφυγαν στην Αμερική, η ομάδα έμεινε με τα πιτσιρίκια και την ανέλαβε ο τοπικός θρύλος Milutin Petrovic, αυτό που συνηθίζουμε να λέμε «στρατιώτης» της Buducnost, ένας ρομαντικός μπασκετάνθρωπος που αδιαφορούσε για τα χρήματα όταν έβλεπε μπροστά του να παρελαύνει τόσο ταλέντο.\nΣτα 19 του ο Ζάρκο γίνεται το πρώτο βιολί, η Buducnost κάνει το θαύμα της, τερματίζει τρίτη στην τρομερά ταλαντούχο και τακτική γιουγκοσλαβική Λίγκα, αποκλείεται στα ημιτελικά των play offs από τη μεγάλη Zadar. Όλη η Γιουγκοσλαβία μιλάει για τον Paspalj, η Buducnost είναι πλέον αδύνατον να κρατήσει το νεαρό με το ανορθόδοξο στυλ που μόλις έχει κλείσει τα 20, πλειοδοτεί η μεγάλη Παρτίζαν μετά από μια επιχείρηση στα όρια της κινηματογραφικής απαγωγής από τους έτερους μνηστήρες. Ο Ζάρκο μετακομίζει στο Βελιγράδι σε ένα καλοκαίρι που ο νεαρός Dule Vujosevic έχει κάνει το colpo grosso, φέρνοντας στη Χάλα Πίονιρ την αφρόκρεμα των νεαρών του γιουγκοσλαβικού μπάσκετ, αθλητές που θα γράψουν ιστορία τα επόμενα χρόνια.\nΟ "οδοστρωτήρας" της Παρτιζάν\nPaspalj, Divac, Ivo Nakic, Pecarski, Oliver Popovic, Sasa Djordjevic, οι λίγο μεγαλύτεροι Zelimir Obradovic, Goran Grbovic, Milenko Savovic, όλοι τους πάνω κάτω γνωστοί μας, συνδεδεμένοι αργότερα και με το ελληνικό μπάσκετ. Η Partizan σαρώνει τα πάντα στο διάβα της, κερδίζει τον τίτλο στον τελικό με τον αιώνιο αντίπαλο Ερυθρό Αστέρα, μια νέα ευρωπαϊκή δύναμη γεννιέται. Ο Ζάρκο μαγεύει τα πλήθη με το μαγικό αριστερό του, είναι αθλητικός, μια μηχανή παραγωγής καλαθιών, είναι τόσο καλός που θα κληθεί και σε εκείνη την τρομακτική Γιουγκοσλαβία του αγαπημένου Ευρωμπάσκετ του 1987 στην Αθήνα, όπου οι Γιουγκοσλάβοι θα κατακτήσουν το χάλκινο μετάλλιο.\nΗ φήμη του αρχίζει να ξεπερνά τα στενά Ευρωπαϊκά όρια, οι Αμερικανοί τον πρωτοπροσέχουν το 1988 όταν η Γιουγκοσλαβία έφτασε μέχρι τον τελικό στους Ολυμπιακούς Αγώνες και αποφασίζουν να ασχοληθούν πολύ σοβαρά μαζί του μετά το McDonalds Open της Μαδρίτης, τον Οκτώβριο του 1988 στη Μαδρίτη. Η Γιουγκοσλαβία θα χάσει από τους Celtics του Larry Bird, πλην όμως οι Αμερικανοί έχουν διακρίνει όλα τα σπουδαία “projects” στη θαυματουργή δεκάδα των Πλάβι. Δεν θα επιλεγεί στο draft του 1988, αλλά αυτό δεν τον εμποδίζει να ανήκει στην ελίτ των Ευρωπαίων που πέρασαν τον Ατλαντικό έναν χρόνο αργότερα.\nΤο ΝΒΑ ο Πόποβιτς και το κάπνισμα\nΠέντε αθλητές έγιναν ΝΒΑers δίχως να έχουν περάσει από τη διαδικασία της κολεγιακής προετοιμασίας και «προπαρασκευής»: Μαρτσουλιόνις, Ντίβατς, Ντράζεν, Βολκόφ ήταν οι 4 στους 5. Ο πέμπτος ήταν ο Ζάρκο. Τον επέλεξε ο Γκρεγκ Πόποβιτς, εκείνη την εποχή assistant στους Spurs, ο οποίος δεν χρειάστηκε καν να περιμένει τα τελικά του Ευρωμπάσκετ του 1989. Ήδη από την μίνι προετοιμασία των Γιουγκοσλάβων στο Ντόρτμουντ ήταν σαφές ότι ο Πάσπαλι ήταν ένα άκρως ενδιαφέρον prospect, ένας 23χρονος που μπορούσε να προσφέρει άμεσα στους Spurs που είχε στο μυαλό του ήδη από τότε ο Πόποβιτς. Οι Spurs όμως έχουν επιλέξει καθ’ υπόδειξη του τότε head coach Larry Brown, το αστέρι των Arizona Wildcats, Sean Elliott, γύρω από τον οποίο και το David Robinson είχαν σκοπό να χτίσουν την ομάδα.\nΟ Elliott έπαιζε ακριβώς στη θέση του Ζάρκο, ήταν το αμερικάνικο προϊόν που εξ ορισμού θα ήταν ο starter, το νούμερο τρία στο draft pick που θα έπαιζε ούτως ή άλλως. Παρόλο που ο Πόποβιτς έχει αναλάβει σχεδόν πατρικά τον Πάσπαλι, φτάνοντας στο σημείο να τον φιλοξενήσει ακόμη και στο σπίτι του στο Τέξας, ο Ζάρκο καταλήγει να αλλάζει τον Elliott στο garbage time των αγώνων των Spurs, εξοργίζει το Brown όταν στα αποδυτήρια τακτοποιεί τα αγαπημένα του Marlboro στο φοριαμό του, για τους Αμρικανούς είναι αδιανόητο να καπνίζει ΝΒΑer. Η απροθυμία του να παίξει (και) άμυνα μετατρέπουν τη δυσμένεια σε άρνηση και ο Brown τον βυθίζει στην άκρη του πάγκου, τον θεωρεί μια χαμένη υπόθεση.\nΟ Πόποβιτς πιστεύει πολύ τον παίκτη, πείθει το Brown για μια «δεύτερη ευκαιρία», ο Larry απαντάει ότι θα τον δεχτεί μόνον εάν κόψει το κάπνισμα. Τον στέλνουν μέχρι και σε κλινική αποτοξίνωσης από τη νικοτίνη, επιστρατεύεται μέχρι κι ειδικός υπνωτιστής για να του κόψει το κάπνισμα. Ο Ζάρκο δείχνει να μην αντιλαμβάνεται την εμμονή των Αμερικανών, τέλη Ιανουαρίου βγάζει 13 πόντους σε 14 λεπτά συμμετοχής, αλλά και πάλι είναι εκτός πλάνων, οι Αμερικάνοι του φέρονται παράξενα, τον αντιμετωπίζουν σαν μια cult φιγούρα Ευρωπαίου από πρώην κομμουνιστική χώρα, σχολιάζουν τη βαριά προφορά του, το κυρτό του κορμί, την αδυναμία του στις μη αθλητικές συνήθειες όπως το τσιγάρο και η πίτσα.\nΜοιραία η παρένθεση ΝΒΑ κλείνει ανώνυμα. Μόλις 6 λεπτά συμμετοχής σε 28 όλα κι όλα παιχνίδια, ανύπαρκτα στατιστικά που συνοψίζονται σε 2,6 πόντους και 0,8 ριμπάουντ. Η Αμερική δεν του ταιριάζει, παρόλο που σε κοινωνικό και πολιτικό επίπεδο ο ίδιος τη σέβεται απεριόριστα, εκτιμά την πειθαρχία των Αμερικανών, αναγνωρίζει τη δομή του κράτους. Πλουσιότερος κατά 360 χιλιάδες δολάρια (όσο και η αποζημίωσή του για τη μονοετή περιπέτεια στο Τέξας) επιστρέφει στην Partizan. Εκεί εκτός από τον παλιόφιλο Αλεξάντερ Τζόρτζεβιτς (και σημερινό προπονητή του Παναθηναϊκού) θα βρει και το νεαρό shooting guard Πρέντραγκ Ντανίλοβιτς. Μαζί τους συνθέτει μια τρομακτική τριάδα περιφερειακών, που φορτώνει ακατάπαυστα τα αντίπαλα καλάθια, αλλά το πρωτάθλημα καταλήγει στη "στρατοσφαιρική" Jugoplastika.\nΗ τελευταία παράσταση της ενωμένης Γιουγκοσλαβίας\nTo κλίμα στην αγαπημένη του Γιουγκοσλαβία δεν είναι όπως το άφησε. Η υφέρπουσα πολεμική διάθεση αυτονομιστών και φανατικών, έχει οδηγήσει τη χώρα στα πρόθυρα του εθνικού μαρασμού, ο εμφύλιος είναι ante portas ήδη από τον Ιούνιο του ’91 που η Σλοβενία ανεξαρτητοποιείται και ξεσπάει ο «Πόλεμος των 10 Ημερών». Ο εθνικισμός έχει χτυπήσει κόκκινα στην πρώην Γιουγκοσλαβική Ομοσπονδία, είναι φανερό και από τις κινήσεις του Τούτζμαν ότι και η Κροατία θα ακολουθήσει το δρόμο της Σλοβενίας, το όραμα του Τίτο ξεθωριάζει, η ενωμένη Γιουγκοσλαβία είναι θέμα χρόνου να αποτελέσει παρελθόν και δυστυχώς είναι παραπάνω από βέβαιο ότι δεν θα αποφευχθεί η αιματοχυσία.\nΗ τελευταία παράσταση της ενωμένης μπασκετικά Γιουγκοσλαβίας (σχεδόν αφού οι Σλοβένοι αποχώρησαν) έρχεται στο Ευρωμπάσκετ της Ρώμης, εκεί λαμβάνει χώρα το τελευταίο μπιζάρισμα μιας από τις μεγαλύτερες ομάδες στην ιστορία του μπάσκετ, εκεί που δυστυχώς φίλοι από μικρά παιδιά, μεγαλωμένοι στις ίδιες γειτονιές και στα ίδια κλειστά, αναγκάζονται να μην ανταλλάσσουν ματιά εξ αιτίας της πολιτικής. Είναι πολύ δύσκολο να μπει κανείς στο μυαλό του Ζάρκο, ακόμη και σήμερα αποφεύγει να μιλάει για τον πόλεμο, είναι δεδομένα δυσάρεστο για όλους εμάς τους εξωτερικούς παρατηρητές, για τους άμεσα εμπλεκόμενους αποτελεί ένα υποκειμενικό δράμα. Η Γιουγκοσλαβία αποτελεί παρελθόν, τουλάχιστον όπως τη γνωρίσαμε από το 1941 κι έπειτα.\nΤο κύκνειο άσμα των Γιουγκοσλάβων έρχεται στο Palalottomatica σε εκείνον το βουβό τελικό με τη διοργανώτρια Ιταλία. Σέρβοι, Κροάτες, Μαυροβούνιοι, Βόσνιοι κατακτούν το χρυσό μετάλλιο, το τελευταίο. Ο Πάσπαλι δέχεται βροχή τις προτάσεις από τις πλούσιες τότε ιταλικές ομάδες, τις αρνείται όλες, ακόμη και την πιο δελεαστική από τη μεγάλη Virtus Bologna, τη γνωστή μας Kinder. Δεν έχει αποφασίσει τι θα κάνει με την καριέρα του, έχει γίνει πολύ κυνικός, τοποθετεί σαν κορωνίδα των προτεραιοτήτων του το χρήμα, έχει φθάσει ήδη 25 και τα μόνα χρήματα που έχει βγάλει είναι εκείνα τα 360 χιλιάδες δολάρια από το San Antonio. Ο “Palja” όπως είναι το παρατσούκλι του, είναι πια ένας ολοκληρωμένος μπασκετμπολίστας, παίζει με άνεση σε όλες τις θέσεις των φόργουoρντ, θα ταίριαζε σε οποιαδήποτε ομάδα.\nΟ Ολυμπιακός και το ελληνικό "διαιτολόγιο"\nΕκεί μπαίνει στη ζωή του ο Ολυμπιακός, ο πρώτος και σημαντικότερος σταθμός της καριέρας του στην Ελλάδα. Στον Πειραιά ο ανυπόληπτος Ολυμπιακός του Παπαστράτειου και των χαμηλών θέσεων στη βαθμολογία, ετοιμάζει τη μεγάλη του αντεπίθεση. Ο Σωκράτης Κόκκαλης επικεφαλής, ο Γιώργος Σαλονίκης πατέρας του project και ο Γιάννης Ιωαννίδης πιονιέρος της αναγέννησης. Μαζί τους, ο Γιάννης Γιαννάκης, με μια τρελή απόφαση (που αργότερα αποδείχτηκε η πιο εύστοχη απ’ όλες) χρησιμοποίησης του ΣΕΦ ως έδρα της ομάδας. Το Στάδιο Ειρήνης και Φιλίας γεμίζει στην πρώτη παράσταση του «νέου Ολυμπιακού» απέναντι στον άλλοτε κραταιό Άρη του Φίσερ. Ο Ολυμπιακός δεν έχει πολύ ταλέντο, έχει όμως τον «έναν».\nΕκείνος ο «ένας» είναι ο Ζάρκο Πάσπαλι, ο άνθρωπος που εντός παρκέ αναγέννησε τον Ολυμπιακό, τον πήρε από το χέρι και τον οδήγησε στην κορυφή του ελληνικού μπάσκετ. Το feeling είχε φανεί από την υποδοχή στο «Ελληνικό» όταν μαζί με τη σύζυγό του Μίλκα είχαν αντικρίσει τους οπαδούς του Ολυμπιακού να τους αποθεώνουν σε κατάσταση παροξυσμού και άρπαξε την τρομπέτα του αείμνηστου «Αττίλιο», οι οιωνοί ήταν εκεί όταν στην πρώτη συνάντηση με τον Κόκκαλη τα χνώτα ταίριαξαν, όταν στην πρώτη προπόνηση ο Ιωαννίδης τον παρουσίασε σαν τον απόλυτο ηγέτη του Ολυμπιακού. Ο Ζάρκο για πρώτη φορά στην καριέρα του ήταν το πρώτο βιολί, για πρώτη φορά αμειβόταν με πολλά χρήματα, για πρώτη φορά βρισκόταν σε μια χώρα που το τσιγάρο του δεν ενοχλούσε κανέναν, ο καφές ήταν (και είναι) ιεροτελεστία, οι πίτσες και οι κόλες είναι στο καθημερινό διαιτολόγιο. Παράδεισος!\nΟι 33.7 πόντοι ανά παιχνίδι\nΕίναι ότι χρειαζόταν εκείνη την εποχή που κρυφά βοηθούσε τους συμπατριώτες του στη χειμαζόμενη (πρώην) Γιουγκοσλαβία, το ιδανικό περιβάλλον, οι ιδανικές συνθήκες, το απαραίτητο αγχολυτικό, η λύτρωση της ψυχής του μετά από πολλά χρόνια. Κάνει απίθανα πράγματα στον Πειραιά, σκοράρει, πασάρει, κατεβάζει ριμπάουντ, το λαμπρό του άστρο οδηγεί τον Ολυμπιακό από την ανυποληψία στην πλήρη καταξίωση. Γύρω του ρολίστες στην υπηρεσία του, ο Ιωαννίδης είχε ξεκινήσει το χτίσιμο μιας ομάδας αποτελούμενης από σκυλιά του πολέμου που διέκριναν την τελευταία ευκαιρία στην καριέρα τους να κάνουν κάτι καλό. Ο Ολυμπιακός τερματίζει δεύτερος, ο Ζάρκο τελειώνει με το εξωπραγματικό στατιστικό των 33.7 πόντων ανά παιχνίδι, σκοράρει σχεδόν το μισό των πόντων του Ολυμπιακού, αναδεικνύεται στο νέο super star του ελληνικού πρωταθλήματος.\nΟ Ολυμπιακός χάνει μεν το πρωτάθλημα από το μεγάλο ΠΑΟΚ του Πρέλεβιτς (φίλου, συνομήλικου και γνώριμου του Ζάρκο από τα μικρά εθνικά κλιμάκια) αλλά προκρίνεται στην τότε Ευρωλίγκα και είναι η ανερχόμενη δύναμη του ελληνικού μπάσκετ. Το καλοκαίρι του ’92 είναι ευτυχισμένος στην Ελλάδα, λατρεύεται σαν Θεός στην Αθήνα και τον Πειραιά, είναι κομμάτι της χρυσής εποχής του ελληνικού μπάσκετ. Ο Ολυμπιακός αναδομείται και με τα εκατομμύρια του Κόκκαλη, τη μεθοδικότητα του Ιωαννίδη και το άστρο του Ζάρκο να τον οδηγεί, ολοκληρώνει τη σημαντικότερη σεζόν της ιστορίας του κατακτώντας ένα ιστορικό πρωτάθλημα, ανατρέποντας το μέχρι τότε «άβατο» του πλεονεκτήματος έδρας.\nΗ καταραμένη γραμμή του Μομπλάν\nΦτάνει μια ανάσα από το final 4 του Πειραιά, με το Ζάρκο τραγική φιγούρα στο Μομπλάν και εκείνη την «καταραμένη» γραμμή που άλλαξε την ιστορία κόντρα στη Λιμόζ. Ο εξαγνισμός έρχεται στα play offs, εκθρονίζεται ο λαβωμένος από την αποτυχία στον ημιτελικό με τη Benetton ΠΑΟΚ με μειονέκτημα έδρας και στους τελικούς που δεν ολοκληρώθηκαν ποτέ κόντρα στον Παναθηναϊκό, κατακτάται το πρωτάθλημα σε εκείνο το αλήστου μνήμης εσωτερικό διπλό με τα μπαλέτα του Diogenis Palace στο αλαλάζον ΣΕΦ. Αδιαμφισβήτητος ηγέτης και πρωτομάστορας εντός παρκέ εκείνης της ασύλληπτης επιτυχίας, ο μοιραίος του Μομπλάν: ο Ζάρκο Πάσπαλι. Μαζί με τα «μωρά του Ιωαννίδη», εγκαθιδρύουν την αυτοκρατορία του Ολυμπιακού που έκτοτε και με ένα μικρό διάλειμμα (στον Κορυδαλλό...) δεν θα ξανακοιτάξει πίσω και θα παγιωθεί ως τεράστια δύναμη του Ευρωπαϊκού μπάσκετ.\nΗ επόμενη σεζόν είναι ίσως η εμβληματικότερη στη σύγχρονη ιστορία του ελληνικού μπάσκετ, η σεζόν που χάραξε το θυμικό μιας ολόκληρης γενιάς που γαλουχήθηκε με την πορτοκαλί μπάλα. Ο Ολυμπιακός φτάνει στο νταμπλ, εκείνο όμως που απασχολούσε σύσσωμο το οικοδόμημα, ήταν το μεγάλο Κύπελλο, εκείνο που τρεις φορές απέτυχε να κατακτήσει ο Άρης και μια φορά ο ΠΑΟΚ στα final 4. Το Τελ Αβίβ και το final 4 του 1994 θα σημάνει τη διαρραγή των σχέσεων του Ζάρκο με τον Ολυμπιακό, η αιτία του συνθήματος «δε θα πάρεις Κύπελλο ποτέ» που του τραγουδούσαν οι εκάστοτε αντίπαλοι fans για να πληγώσουν τον εγωισμό του.\nΚόκκαλης, Ιωαννίδης, Πάσπαλι\nΟ τελικός του Τελ-Αβίβ\nΟ Ολυμπιακός σε έναν ομηρικό ημιτελικό, κερδίζει τον Παναθηναϊκό του Γκάλη και βρίσκει απέναντί του στον τελικό τη cinderella Juventud Badalona. Έχουν γραφτεί πολλά για εκείνον τον τελικό, για τις σχέσεις του Ιωαννίδη με τους παίκτες, το άγχος που μετέδιδε, το επεισόδιο του μακαρίτη Roy με το Μπάμπη Παπαδάκη, τις μπύρες, το μεθύσι. Ο τελικός ήταν του Ζάρκο. Σε εκείνον κατέληγαν όλες οι μπάλες που ζύγιζαν τόνους, εκείνος ανέλαβε το χρέος να οδηγήσει τον Ολυμπιακό στο ευρωπαϊκό Έβερεστ. Λύγισε, οι βολές δεν μπήκαν, το σουτ σταμάτησε στο σίδερο, ο Ολυμπιακός έχασε εκείνον τον τίτλο από το αναπάντεχο σουτ του Κόρνι Τόμπσον που ακόμη και σήμερα πληγώνει τους οπαδούς του.\nΣε εκείνες τις βολές, σε εκείνο το underachieve στο Γιάντ Ελιάου, ήρθε το τέλος. Οι Αλκυονίδες είχαν περάσει ανεπιστρεπτί, ο Ιωαννίδης απεκδυόμενος τις ευθύνες ρίχνει βορά το «8» στον κόσμο του Ολυμπιακού που θολωμένος και πικραμένος από την απώλεια του τίτλου ξεχνά. Όχι όλοι ευτυχώς και γι’ αυτό το κάρμα επέστρεψε στον Ολυμπιακό στην Κωνσταντινούπολη εκείνα που του στέρησε τη μαύρη βραδιά του τελικού στο Τελ Αβίβ. Οι 3/10 βολές του Ζάρκο ήταν ανεπίτρεπτο στατιστικό για έναν μπασκετμπολίστα με τα ποσοστά του. Το γυαλί είχε ραγίσει τη χειρότερη δυνατή στιγμή, όταν το συμβόλαιο εξέπνεε και ένας απροστάτευτος Πάσπαλι αναζητούσε τη γαλήνη του, χτυπημένος και από ενδοοικογενιακά προβλήματα που δεν είναι πρέπον να αναλυθούν.\nΟ Ζάρκο με τα "πράσινα"\nΤον πλησιάζει ο Παύλος Γιαννακόπουλος, του προσφέρει γη και ύδωρ για να τον ντύσει στα πράσινα, θέλει να δοκιμάσει κι εκείνος την άκρως επιτυχημένη συνταγή. Ο Ζάρκο θα βρεθεί συμπαίκτης με το Γκάλη, αλλά δεν είναι ο ίδιος. Η σεζόν στον Παναθηναϊκό ξεκινά με εκείνη την ιστορική μάχη της "στρούγκας", το ιστορικό 42-40 στο Κύπελλο . Το Φεβρουάριο του ’95 περνάει τη φυσούνα του ΣΕΦ φορώντας πράσινα, ο κόσμος ενώ αρχικά αισθανόταν αμήχανα, ακολουθεί το τραγούδι των οργανωμένων: «έχουμε τον Έντι το πιστόλι, στα αρχ...α μας τον γράφουμε το Ζάρκο τον κ...όλη». Ο Παναθηναϊκός κατακτά μια ιστορική νίκη με 72-74, το τελευταίο σουτ είναι δικό του, μετά το παιχνίδι θα πει ότι έτσι είναι το μπάσκετ, περίμενε τον Ολυμπιακό μέχρι το τέλος, αλλά πρόταση δεν έφτασε ποτέ.\nΕίναι βέβαιο ότι στον Παναθηναϊκό δεν αγαπήθηκε όπως στον Πειραιά, άλλωστε ήταν αδύνατον για τους οπαδούς των "πρασίνων" να λατρέψουν έναν παίκτη που μισούσαν για τρία ολόκληρα χρόνια, έναν παίκτη που χλεύαζαν μετά το Τελ Αβίβ και λίγους μήνες αργότερα είδαν ντυμένο στα πράσινα. Ίσως εάν γινόταν ο ήρωας στη Σαραγόσα, ο Ζάρκο να έσβηνε το ερυθρόλευκο παρελθόν. Ο Ολυμπιακός του fast Eddie, κερδίζει κι εκείνον τον ημιτελικό, «δεν θα πάρεις Κύπελλο ποτέ – Πασπαλιέ, Πασπαλιέ». Χάνεται και το πρωτάθλημα στη συγκλονιστική σειρά των τελικών, ο Ζάρκο δεν κόλλησε ποτέ με το τριφύλλι και αποχωρεί, έχοντας όμως τιμήσει το συμβόλαιό του. Δεν είναι ο ίδιος, οι βολές είναι η νέμεσή του, αναζητεί ένα περιβάλλον που θα τον αγκαλιάσει, μια «παρέα».\nΗ ηρεμία της Νέας Σμύρνης\nΘα τη βρει στη Νέα Σμύρνη, με την ομπρέλα του Ντούντα να καλύπτει τις αδυναμίες του, την αμφισβήτηση ότι «τελείωσε» πριν καν κλείσει τα τριάντα. Η αντιπάθεια των Ελλήνων φίλων του αθλήματος τον έχει πλήρως απομυθοποιήσει, στο Ευρωμπάσκετ του ΟΑΚΑ το καλοκαίρι του ’95, αντιμετωπίζεται όχι μόνο με χλεύη, αλλά και μίσος από το ελληνικό κοινό που στον τελικό με τη Λιθουανία κραυγάζει «Λιέτουβα» και οι παραδοσιακοί σύμμαχοι Σέρβοι καθυβρίζονται συστηματικά. Η Σερβία καθοδηγούμενη από Ίβκοβιτς και Ομπράντοβιτς δεν πτοείται, κερδίζει τους Λιθουανούς, κατακτά το χρυσό μετάλλιο, κάνει περήφανο έναν λαό που δοκιμάζεται από τον πόλεμο. Στην απονομή υψώνουν τα τρία δάκτυλα της ορθοδοξίας, ο Ζάρκο χαμογελάει ξανά μετά από πολύ καιρό, ξαναβρίσκει τη γαλήνη του.\nΗ πλατεία τον βοηθά να συνεχίσει στο ίδιο μοτίβο. Η σεζόν στο κλειστό της Αρτάκης είναι σπουδαία, ο Πανιώνιος του Ίβκοβιτς θυμίζει κολλεγιακή ομάδα. Θέαμα, τρίτη θέση κόντρα σε όλα τα προγνωστικά στο πρωτάθλημα, ιστορική πρόκριση στην Ευρωλίγκα κόντρα στον παρακμάζοντα ΠΑΟΚ. Η Νέα Σμύρνη τον αναγέννησε, μετά από μια τετραετία παθών στους αιώνιους σε μια εποχή που το μπάσκετ ήταν πρώτο θέμα ακόμη και στις πολιτικές εφημερίδες, ο Πάσπαλι ξαναχαίρεται το παιχνίδι, περνά δεύτερη νιότη, θυμίζει το Ζάρκο της Γιουγκοσλαβίας. Είναι τόσο καλά που μετά από ένα συγκλονιστικό τουρνουά στους Ολυμπιακούς Αγώνες της Ατλάντα το καλοκαίρι, η Ατλάντα τον προσκαλεί μετά τιμών να (ξανα)δοκιμάσει στο ΝΒΑ.\nΔεύτερη φορά στο ΝΒΑ\nΘα πάει. Γιατί πάνω απ’ όλα είναι εγωιστής και δε θέλει να αφήνει ανολοκλήρωτα όνειρα πίσω του. Καταλαβαίνει όμως πολύ γρήγορα ότι θα ξαναείναι «βοηθητικός» και απορρίπτει τη συνεργασία με τους Hawks. Στην Ελλάδα δεν θέλει και δεν μπορεί να ξαναγυρίσει. Ήταν πια θέμα στις «κίτρινες» τηλεοπτικές εκπομπές, κρεμασμένος στα περίπτερα για τους λάθος λόγους, πολύ μακριά από το μπάσκετ. Θα επιλέξει το Παρίσι, θα υπογράψει στη Ρασίνγκ Παρί συμμετέχοντας σε ένα ακόμη project αναγέννησης. Θα πάρει κι εκεί τον τίτλο μετά από 43 (!) χρόνια ξηρασίας για την Παρί, εμπλουτίζοντας το παλμαρέ του, θα σκοράρει με 80% από τη γραμμή αφήνοντας για πάντα πίσω του την «κατάρα» του Γιαντ Ελιάου.\nΤο κύπελλο με τον Άρη\nΠλέον έχει «θεραπευθεί» αλλά το τσιγάρο και η διατροφή, έχουν μειώσει τα αθλητικά προσόντα του. Θα επιστρέψει στην Ελλάδα (όχι στην Αθήνα...) το 1997, στον άλλοτε μεγάλο Άρη, γιατί νιώθει την Ελλάδα δεύτερη πατρίδα. Όπως θα δηλώσει άλλωστε, κάλλιστα θα μπορούσε να είναι μόνιμος κάτοικος της χώρας μας, αν δεν αγαπούσε τόσο πολύ την πατρίδα του. Κατανοητό και πλήρως αναμενόμενο για έναν άνθρωπο που έζησε το «πριν και το μετά» μιας Γιουγκοσλαβίας που έγινε χίλια κομμάτια και ενός πολέμου που κατέστρεψε οικογένειες, φιλίες, ζωές. Πρόλαβε και αγάπησε και τον Άρη, σε μια σεζόν που η ομάδα της Θεσσαλονίκης έφτασε στα πρόθυρα της διάλυσης.\nΌταν οι συμπαίκτες του αποχωρούσαν απλήρωτοι και ο Άρης είχε μείνει μόνος στα ανοιχτά του ωκεανού, παρέα με το Μάριο Μπόνι, συνέβαλλαν τα μέγιστα ώστε να κατακτήσει ο Άρη ένα Κύπελλο Ελλάδος που ακόμη και σήμερα αποτελεί μνημείο για το dna του «Αυτοκράτορα» του ελληνικού μπάσκετ. Έπαιξε τραυματίας, απλήρωτος, έκανε τον καπετάνιο σε ένα καράβι που βυθιζόταν με όλα τα ποντίκια να έχουν πηδήξει έξω. Η Θεσσαλονίκη τον αναγνώρισε, ο λόγος του το καλοκαίρι της αποχώρησής του χαράχθηκε βαθιά στο θυμικό των οπαδών του Άρη, ο Ζάρκο ήταν ποταμός και με απίστευτα νεύρα μίλησε για τη διαπόμπευση της ομάδας που έμαθε στο ελληνικό κοινό το άθλημα.\nΤο σύντομο πέρασμα από την Μπολόνια\nΈχει πατήσει τα 32 πια, η φυσική του κατάσταση δεν τον βοηθά ούτε κατ’ ελάχιστον, παρόλα αυτά θέλει να κλείσει έναν ακόμη «λογαριασμό» που κάποτε μπορεί να άλλαζε και τη ζωή του. Συμφωνεί με καθυστέρηση 9 ετών με τη Virtus Bologna, για να βρεθεί στο πλευρό του Πρέντραγκ Ντανίλοβιτς, του φίλου από τα χρόνια «εκείνης» της Partizan. Δεν θα αντέξει όλη τη σεζόν, προδομένος από το κάπνισμα κυρίως, θα διακόψει τη συνεργασία του με τους Ιταλούς λίγο πριν μπει το νέο έτος. Αντιλαμβάνεται ότι θέτει σε κίνδυνο την υγεία του εάν συνεχίσει σε επαγγελματικό επίπεδο, είναι παρά κάτι 33 και αποφασίζει να αποσυρθεί από το μπάσκετ. Είναι πολύ νωρίς, τρομακτικά νωρίς, αλλά οι γιατροί είχαν δίκιο.\nΗ αντιπολεμική δράση\nΣυμμετέχει σε όλες τις εκδηλώσεις στο Βελιγράδι για το τέλος των βομβαρδισμών, τη λήξη ενός πολέμου που συνεχιζόταν έχοντας οδηγήσει τη χώρα του στην εξαθλίωση. Θα υποδεχθεί Έλληνες πολιτικούς που επισκέπτονται το Βελιγράδι, θα μιλήσει για τη μεγάλη καρδιά των Ελλήνων που δεν εγκατέλειψαν όπως όλοι οι υπόλοιποι τους Σέρβους. Η δική του καρδιά θα στείλει το πρώτο χτύπημα εκείνον το Μάρτη του 2001 στην Αθήνα. Καρδιακή προσβολή στα 35. Δεύτερο χτύπημα το καλοκαίρι, θα παραμείνει κλινήρης και υπό στενή παρακολούθηση για πολύ καιρό. Εκ των πραγμάτων θα αλλάξει τον τρόπο ζωής του, πλέον ακούει και τη Μίλκα και τις κόρες του, αντιλαμβάνεται ότι δεν είναι ανίκητος όπως στα νεανικά του χρόνια.\nΑπό το 2004 είναι ήδη αναπόσπαστο μέλος της εθνικής ομάδας της Σερβίας, συνδετικός κρίκος μεταξύ αθλητών και προπονητικού επιτελείου, ο άνθρωπος που αποτελεί τον πρεσβευτή της παλιάς φρουράς, των veritable Γιουγκοσλάβων που έζησαν και την εποχή που αν δεν υπήρχε ο πόλεμος, εκείνη η παρέα μπορεί και να κοίταζε στα μάτια τη Dream Team στη Βαρκελώνη. Δεν το μάθαμε ποτέ. Εκείνο που μάθαμε και ξέρουμε πολύ καλά, είναι ότι ο Ζάρκο είναι ένας δικός μας άνθρωπος, μια μορφή που ξυπνάει θύμησες της νιότης, μια φιγούρα τόσο γνώριμη που τον θεωρούμε φίλο, μακρινό συγγενή. Δεν υπάρχει Έλληνας να μην τον θεωρεί μεγάλο παίκτη, ανεξαρτήτως των τίτλων που κατέκτησε (11 σε εθνικό και συλλογικό επίπεδο), δεν υπάρχει άνθρωπος που αγαπάει το μπάσκετ να μην τον λατρεύει, να μην χαμογελάει βλέποντας σήμερα το χαμογελαστό Ζάρκο με τα άσπρα μαλλιά. Δεν θα σε ξεχάσουμε ποτέ – Πασπαλιέ, Πασπαλιέ.\nΟ Πάσπαλι, ο Βολκόφ, ο Γκάλης και ο Πολίτης


Αποκάλυψη... με 25 ημέρες καθυστέρηση! - Media Police - gavros.gr\nΔευτέρα, 11 Ιουνίου 2018 - 15:37\nΔευτέρα μεσημέρι, έχεις πάει κάπου παραλιακά να πιείς το καφεδάκι σου και ανοίγεις από το κινητό τα site να δεις τι συμβαίνει... Και πέφτει το μάτι πάνω σε μια είδηση. Στην ιστοσελίδα της... αλήθειας. Για την Λικέντρα Τζόνσον που γυρίζει στον Ολυμπιακό.\nΓράφουν για «Αποκάλυψη», για «πληροφορίες δικές του». Το άρθρο γραμμένο τη Δευτέρα 11 Ιουνίου, στις 13:12 το μεσημέρι.\nΚοίτα να δεις που έχουν και αποκλειστικά θέματα για τον Ολυμπιακό! Αυτή είναι η πρώτη αντίδραση του μυαλού. Εκεί πάει το άτιμο... Η δεύτερη έρχεται αμέσως μετά, κάτι θυμάσαι. Τι είναι αυτό;\nΜα καλά, αυτό που η ιστοσελίδα της... αλήθειας παρουσιάζει ως «αποκλειστικό» το μεσημέρι της 11ης Ιουνίου δεν είναι το θέμα που είχε γραφτεί στο gavros.gr στις 17 Μαΐου. Μα ναι, αυτό είναι!\nΌχι χθες και προχθές, πριν από 25 ημέρες. Σχεδόν ένα μήνα πίσω δηλαδή. Για να λέμε τα πράγματα με το όνομά τους.\nΕπειδή κάποιοι μας τα παρουσιάζουν αποκλειστικά τα θέματα, δείτε ποια είναι η πραγματική αλήθεια. Όχι τίποτα άλλο. Με αποδείξεις.\nΓια να πάρει χαμπάρι ο κόσμος που είναι αναγνώστης στο διαδίκτυο και θέλει να ενημερώνεται, ποιος κάνει σωστά τη δουλειά του και ποιος όχι! Αυτή είναι η αλήθεια!\nΤα «παπαγαλάκια» από την Θεσσαλονίκη ενοχλούνται με την Μακεδονία;\nΣήμερα στην στήλη MEDIA POLICE ο… εξαφανισμός γνωστών αρθρογράφων.\n"Ανοίχτηκε" από νωρίς ο ρεπόρτερ της ΑΕΚ, Βαγγέλης Αρναούτογλου, τα έβαλε με τον Ολυμπιακό και τον κόσμο του, πήρε τις απαντήσεις του... "Σούζυ τσούζει" αφιέρωνε αλλά... ΙΕΚ Ξυνή αφιερωμένο!


M. Mαρκόπουλος: «Το 2021 προβλέπεται να είναι μια χρονιά δύσκολη και σκληρή για τις επιχειρήσεις» - Δημοκρατική της Ρόδου\nΜε την παρουσία και συμμετοχή του υφυπουργού Τουρισμού Μάνου Κόνσολα συνεδρίασε χθες το διοικητικό συμβούλιο της Ένωσης Ξενοδόχων Ρόδου. Συζητήθηκαν ζητήματα που απασχολούν τον ξενοδοχειακό κλάδο και αναλύθηκαν τα συμπεράσματα της φετινής τουριστικής περιόδου, μίας σεζόν δίχως προηγούμενο, λόγω της πανδημίας.\nΗ συζήτηση επεκτάθηκε επίσης στα πρώτα δεδομένα της επόμενης σεζόν 2021, που κατά γενική ομολογία θα είναι δύσκολη και απαιτητική για τον τουρισμό και απαιτεί τη συστράτευση όλων των αρμόδιων φορέων και των παραγωγικών τάξεων με στόχο το καλύτερο δυνατό αποτέλεσμα.\n«Ο Μάνος Κόνσολας, ένας δικός μας άνθρωπος στάθηκε δίπλα μας όλη αυτή την περίοδο της επανεκκίνησης του ροδιακού τουρισμού εν μέσω πανδημίας. Τα ζητήματα που απασχόλησαν τη συνεδρίαση του δ.σ. ήταν πολλά. Αφορούσαν στη ρευστότητα, στον τουριστικό ΦΠΑ. Πρόκειται για ζητήματα που θα κληθούμε να διαχειριστούμε και το 2021, μία χρονιά που προβλέπεται δύσκολη και σκληρή για τις επιχειρήσεις. Ένα άλλο σημαντικό ζήτημα που είχαμε τη χαρά να συζητήσουμε με τον κ. Κόνσολα, αφορούσε στην τουριστική εκπαίδευση. Χρειαζόμαστε ανθρώπους καταρτισμένους να στελεχώσουν τα ξενοδοχεία μας. Και ο κ. Κόνσολας οδηγεί αρκετά βήματα πιο μπροστά το επίπεδο των παρεχόμενων εκπαιδευτικών υπηρεσιών», δήλωσε μετά το πέρας της συνεδρίασης ο πρόεδρος της ΕΞΡ, Μανώλης Μαρκόπουλος.\nΜπορεί η τουριστική κίνηση στη Ρόδο να ξεπέρασε κάθε προσδοκία και ο προορισμός να κατάφερε να μετριάσει στον μέγιστο δυνατό βαθμό τις απώλειες, προβληματίζει όμως η αναστολή πληρωμών από μεγάλο τουρ οπερέιτορ. Ο κ. Μαρκόπουλος ανέφερε σχετικά με το ζήτημα τα εξής: «Οι αφίξεις κατά τη φετινή σεζόν, ξεπέρασαν τις προσδοκίες μας. Ο αριθμός είναι μεγαλύτερος από αυτό που περιμέναμε τον καιρό του lockdown. H Ρόδος τα κατάφερε καλύτερα από άλλους ελληνικούς και ξένους προορισμούς. Βέβαια, η πλειοψηφία των τουριστών στη Ρόδο διακινείται μέσω των τουρ οπερέιτορς και η αναβολή των πληρωμών από μεγάλο τουρ οπερέιτορ, συννεφιάζει το τοπίο και ήταν συχνές οι αναβολές των πληρωμών, ώστε και εμείς να μπορούμε να είμαστε τυπικοί όσον αφορά τις υποχρεώσεις μας απέναντι σε προσωπικό και προμηθευτές. Μεγάλος τουρ οπερέιτορ προέβη στην ουσία σε στάση πληρωμών, ζητώντας από τους ξενοδόχους να πληρώσει τα οφειλόμενα το Μάρτιο και τον Απρίλιο του 2021 και αυτό θα έχει πιθανότατα επιπτώσεις».\nτα τέλη Νοέμβρη\nΗ τουριστική σεζόν πρόκειται να διαρκέσει στη Ρόδο μέχρι και τα τέλη περίπου του Νοέμβρη, πράγμα που όπως είπε ο κ. Μαρκόπουλος αποτελεί προσδοκία ετών και που επιβραβεύει όλους τους εμπλεκόμενους στην τουριστική αλυσίδα, φορείς και ξενοδόχους για τους κόπους και τις προσπάθειές τους. «Κάποια από τα ξενοδοχεία θα παραμείνουν ανοιχτά και το Νοέμβριο. Αυτό είναι ένα από τα…καλά της πανδημίας. Για πρώτη φορά η Ρόδος θα έχει οργανωμένο τουρισμό τουλάχιστον για τρεις εβδομάδες το Νοέμβριο. Αυτό είναι κάτι που θα το ονειρευόμασταν τον Μάιο και που επετεύχθη με τη σκληρή δουλειά όλων.\nΕπιβραβεύει όλους μας για τους κόπους και τις προσπάθειες όλους αυτούς τους μήνες», είπε ο πρόεδρος της ΕΞΡ, Μ. Μαρκόπολος. Ανέφερε επίσης ότι οι κρατήσεις για το 2021 είναι ελάχιστες αυτή τη στιγμή, πράγμα αναμενόμενο άλλωστε, λόγω της ρευστής κατάστασης που επικρατεί γενικότερα.\n«Είναι ακόμη νωρίς έτσι ώστε να έχουμε εικόνα της ζήτησης για το 2021. Θα μπορούμε να πούμε περισσότερα εάν και όταν κυκλοφορήσει το εμβόλιο κατά του Covid-19. Θα είμαστε όμως στις επάλξεις από την πρώτη στιγμή, έτοιμοι να παλέψουμε όπως το κάναμε και φέτος», συμπλήρωσε ο κ. Μαρκόπουλος.\nΣυνεδρίαση της ΕΞΡ για τις εξελίξεις γύρω από την πανδημία και την ασφαλή επανεκκίνηση του τουρισμού Σε συνεδρίαση συνήλθαν σήμερα Τετάρτη 10η Φεβρουαρίου 2021 μέσω τηλεδιάσκεψης, τα Μέλη…\nΜάνος Κόνσολας: «Στόχος μας να ενισχύσουμε το brand της Ελλάδας ως ασφαλούς τουριστικού προορισμού απέναντι στην… Προγραμματισμένη επίσκεψη στο Ηράκλειο και τη Χερσόνησο της Κρήτης πραγματοποίησε ο Υφυπουργός…


Θεωρήσεις Schengen - Υπηρεσίες για μη Έλληνες\nΑρχική Υπηρεσίες Υπηρεσίες για μη Έλληνες Θεωρήσεις Schengen\nΥπηρεσίες - Υπηρεσίες για μη Έλληνες\nΗ Ελλάδα είναι μέλος της Ευρωπαϊκής Ένωσης και του χώρου Σένγκεν, βάσει των οποίων καθορίζονται τα βασικά κριτήρια και δικαιολογητικά για την εξέταση της αίτησης θεώρησης εισόδου αλλοδαπών στην Ελλάδα.\nΘεώρηση Σένγκεν απαιτείται όταν πρόκειται να επισκεφθούν μία ή περισσότερες χώρες που ανήκουν στο χώρο Σένγκεν.\nΗ συνολική χρονική διάρκεια παραμονής σε χώρες Σένγκεν δεν πρέπει να υπερβαίνει τις 90 ημέρες. Άνα εξάμηνο\nΓάλλοι υπήκοοι, κάτοχοι έγκυρου Γαλλικού διαβατηρίου, δεν χρειάζονται θεώρηση Σένγκεν. Μπορούν να εισέλθουν στην Ελλάδα και να παραμείνουν μέχρι 90 μέρες άνα εξάμηνο.\nΥπήκοοι άλλων χωρών παρακαλούνται να επικοινωνήσουν με την αρμόδια Προξενική Αρχή. Παρακαλούμε η επικοινωνία σας με τις προξενικές Αρχές να γίνει εκ των προτέρων (πριν την κατάθεση της αίτησης).\nΑιτήσεις για θεώρηση Σένγκεν γίνονται δεκτές όταν:\nο πρώτος και κύριος προορισμός σας (η χώρα Σένγκεν που θα παραμείνετε τη μεγαλύτερη χρονική διάρκεια) είναι η Ελλάδα, ή\nθα παραμείνετε για τον ίδιο αριθμό ημερών σε δύο ή περισσότερες χώρες Σένγκεν αλλά η Ελλάδα είναι το σημείο εισόδου στο χώρο Σένγκεν.\nΟι αιτούντες πρέπει να καταθέσουν την αίτησή τους αυτοπροσώπως στον αρμόδιο υπάλληλο της Προξενικής Αρχής. Σε περίπτωση κινητικών προβλημάτων παρακαλείσθε όπως επικοινωνήσετε μαζί μας.\nΑνήλικα τέκνα δεν μπορούν να καταθέσουν αίτηση θεώρησης Σένγκεν. Οι δύο γονείς (ή όποιος από τους δύο έχει την πλήρη επιμέλεια των τέκνων) πρέπει να συμπληρώσουν την αίτηση και εν συνεχεία να την υπογράψουν παρουσία του αρμοδίου υπαλλήλου της προξενικής Αρχής.\nΑπαραίτητα δικαιολογητικά για κατάθεση αίτησης θεώρησης Σένγκεν είναι τα κάτωθι:\n1. Αίτηση (πρέπει να συμπληρωθεί και υπογραφεί ενώπιον αρμοδίου υπαλλήλου προξενικής Αρχής)\n2. Έγκυρο ταξιδιωτικό έγγραφο το οποίο ισχύει για την είσοδο στον ενιαίο χώρο Schengen και χρονική διάρκεια ισχύος η οποία να πρέπει να υπερβαίνει κατά τρεις μήνες τη λήξη της διάρκειας ισχύος της θεώρησης.\n3. Πρωτότυπο έγγραφο μετανάστευσης ή κάρτα μόνιμης κατοικίας.\n4. Δύο πρόσφατες φωτογραφίες.\n5. Αναλυτικά στοιχεία πτήσης (εκδίδεται από τον ταξιδιωτικό σας πράκτορα). Το δικαιολογητικό αυτό είναι απαραίτητο ακόμα και εαν έχετε ήδη αγοράσει το εισιτήριο.\n6. Κίνηση τραπεζικού λογαριασμού ή πιστωτικής κάρτας για τους τελευταίους έξι (6) μήνες.\n7. Βεβαίωση εργασίας από τον εργοδότη σας (Εάν έχετε δική σας εταιρεία ή επιχείρηση, πρέπει να προσκομίσετε πιστοποιητικό από το Γαλλικό Εμπορικό Επιμελητήριο).\n8. Δικαιολογητικά τα οποία αφορούν την διαμονή και την κατάλυση (κρατήσεις σε ξενοδοχείο). Σε περίπτωση που θα σας φιλοξενήσει συγγενής ή φίλος, πρέπει να προσκομίσετε πρόσκληση με θεωρημένο το γνήσιο της υπογραφής αυτού που θα σας φιλοξενήσει από το πλησιέστερο αστυνομικό τμήμα, δημοτική ή Κρατική Αρχή.\nΣε περίπτωση που θα σας φιλοξενήσει Έλληνας πολίτης πρέπει να προσκομισθεί και πιστό αντίγραφο δελτίου ταυτότητος. Σε περίπτωση που θα σας φιλοξενήσει αλλοδαπός πρέπει να προσκομισθεί πιστό αντίγραφο του διαβατηρίου και της άδειας διαμονής του. Τέλος, απαιτείται και βεβαίωση της τράπεζας από την οποία θα προκύπτει η οικονομική δυνατότητα φιλοξενίας.\n9. Ταξιδιωτική ασφάλιση με την οποία καλύπτονται τα έξοδα ύψους €30.000 που μπορεί τυχόν να προκύψουν για ιατρικούς λόγους, επείγουσα ιατρική φροντίδα ή/και έκτακτη νοσοκομειακή περίθαλψη.\n10. Αιτήσεις θεωρήσεων Σένγκεν μπορεί να απορριφθούν. Εάν η αίτησή σας απορριφθεί, έχετε το δικαίωμα έγγραφης αιτιολογίας της απόφασης. Τα τέλη καταβάλλονται μαζί με την αίτηση και δεν επιστρέφονται.


AKTINA : ΑΥΤΑ προσέφεραν οι ΈΛΛΗΝΕΣ στην ανθρωπότητα...\nΚι αν το ερώτημα «Τι έκαναν οι Έλληνες για τον κόσμο» σάς φαίνεται ρητορικό, ελάτε να δούμε μαζί 10 σημαντικά πράγματα που ταξίδεψαν από τη χώρα μας σε ολόκληρο τον πλανήτη, για να γίνει καλύτερος!\nΌμως, η έρευνα τα τελευταία πενήντα χρόνια έχει ρίξει λίγο φως. Ο περίφημος Μηχανισμός των Αντικυθήρων ασχολείτο με τα αστρονομικά φαινόμενα, λειτουργώντας ως ένας περίπλοκος μηχανικός «υπολογιστής» που παρακολουθούσε και κατέγραφε τους κύκλους του ηλιακού συστήματος.\nΗ Ευκλείδεια Γεωμετρία, το Πυθαγόρειο Θεώρημα και η Τριγωνομετρία είναι ελληνικά. Και μπορεί όλα αυτά να έχουν φέρει ανείπωτη δυστυχία σε αμέτρητες γενιές μαθητών, χωρίς αυτές, όμως, τις ανακαλύψεις δεν θα είχαμε την αρχιτεκτονική, ούτε καν την πλοήγηση βρε αδερφέ(!)… και ούτω καθ’ εξής! Ο κατάλογος είναι σχεδόν ατελείωτος.


Ο Νεβίλ είναι εκείνος που προηγείται στο τέλος της 1ης ημέρας του Ράλι Πορτογαλίας, ενός αγώνα που περιλαμβάνει τα πάντα! VIDEO - CYPRUS SPORTS NEWS\nΟι επιλογές στο σημαντικό θέμα των ελαστικών περιλάμβαναν όλους τους πιθανούς συνδυασμούς σήμερα. Μαλακά, σκληρά ή μείξη αυτών και αυτό που φάνηκε στο τέλος είναι πως τα σκληρά ελαστικά ήταν εκείνα που έδωσαν το προβάδισμα καθώς το ζητούμενο για τα πληρώματα ήταν τελικά να φτάσουν στο τελικό service park.\nΤις περισσότερες ειδικές πήρε ο Τιερί Νεβίλ με το Hyundai i20 WRC. Επικράτησε στις τέσσερις τελευταίες του σκέλους οι οποίες του έδωσαν ένα προβάδισμα 17,7 δευτερολέπτων από τον Έλφιν Έβανς (Ford Fiesta WRC) που ακολουθεί στη δεύτερη θέση. Τρίτος είναι ο Ντάνι Σόρντο με το τέταρτο Hyundai i20 WRC, ωστόσο κανένα από τα υπόλοιπα δεν συνεχίζει. Ο Αντρέας Μίκελσεν σταμάτησε στην 7η ειδική με πρόβλημα στο αυτοκίνητό του και στην ίδια ειδική ο Χέιντεν Παντόν που βρέθηκε μέχρι και στην πρώτη θέση της Γενικής είχε ένα ατύχημα το οποίο τον οδήγησε εκτός αγώνα αλλά κυρίως στο νοσοκομείο, έστω και για προληπτικούς λόγους. Το ατύχημα του Νεοζηλανδού οδήγησε σε διακοπή της ειδικής.\nΟ Παντόν τέθηκε εκτός μάχης όντας πρωτοπόρος μάλιστα, ενώ πριν από εκείνον στην κορυφή του αγώνα είχε βρεθεί ο Κρις Μικ (Citroen C3 WRC) αλλά και ο Σόρντο, ενώ την πρώτη ειδική του αγώνα , το βράδυ της Πέμπτης την είχε πάρει ο Οττ Τάνακ με το Toyota Yaris WRC. Για την Toyota ο αγώνας ενώ φάνηκε να ξεκινά καλά τις δύο πρώτες ειδικές της Παρασκευής οδηγήθηκε σε βατερλώ. Ο Τάνακ εγκατέλειψε με σπασμένο ψυγείο νωρίς νωρίς και ο Γιάρι Μάτι Λάτβαλα ολοκλήρωσε άδοξα τον αγώνα μια ειδική αργότερα με σπασμένη ανάρτηση. Μοναδικό Yaris που παραμένει στον αγώνα είναι αυτό του Εσαπέκα Λάπι, στην τέταρτη θέση μετά τις εννέα πρώτες ειδικές.\nΠρόβλημα όμως έχει και η Ford παρά το γεγονός πως ο Έβανς είναι σε εξαιρετική θέση. Ο Παγκόσμιος Πρωταθλητής, Σεμπαστιέν Οζιέ είχε μια έξοδο και δεν μπορεί να συνεχίσει, έτσι χάθηκαν σημαντικές ελπίδες καθώς ο Γάλλος παραδέχτηκε πως μέχρι εκείνο το σημείο ο αγώνας εξελισσόταν βάσει σχεδίου.


Στην κόψη του ξυραφιού - Ειδήσεις Newsit.gr\nNewsit / Αθλητικά / Στην κόψη του ξυραφιού\nΔημοσιεύθηκε: 24.11.2009 | 12:42\nΤο τελευταίο της χαρτί παίζει η Μπαρτσελόνα κόντρα στην Ίντερ, ΦΩΤΟ REUTERS.\nΜπαρτσελόνα και Λίβερπουλ παίζουν το τελευταίο τους χαρτί για πρόκριση στην επόμενη φάση του Τσάμπιονς Λιγκ.\nΣτο Καμπ Νου διεξάγεται το σπουδαιότερο ματς της 5ης αγωνιστικής της κορυφαίας διασυλλογικής διοργάνωσης. Μπαρτσελόνα και Ίντερ ήταν τα απόλυτα φαβορί για την πρόκριση όταν έγινε η κλήρωση αλλά τώρα βρίσκονται σε δύσκολη θέση. Για τους γηπεδούχους τα πράγματα είναι οριακά αφού η ήττα από την Ρούμπιν Καζάν την προηγούμενη αγωνιστική τους έχει φέρει με την πλάτη στον τοίχο.\nΗ συμμετοχή του Μέσι είναι εξαιρετικά αμφίβολη και αν τελικά δεν παίξει τότε οι ισορροπίες θα αλλάξουν. Η Ίντερ βολεύεται και με ισοπαλία αφού θα φτάσει τους 7 βαθμούς και θα κρατήσει πίσω της την Μπαρτσελόνα. Στο άλλο ματς του ομίλου η Ρούμπιν Καζάν υποδέχεται τη Ντιναμό Κιέβου και με νίκη θα κάνει άλμα πρόκρισης.\nΣτον 5ο όμιλο η Λίβερπουλ έχει λιγοστές ελπίδες πρόκρισης και θέλει να τις εξαντλήσει. Φιλοξενείται από την αδύναμη Ντεμπρετσένι και χρειάζεται μόνο νίκη. Αυτό βέβαια δεν αρκεί στην ομάδα του Μπενίτεθ, αφού δεν πρέπει η Φιορεντίνα να κερδίσει την Λιόν στο Αρτέμιο Φράνκι, για να διατηρήσει τις μαθηματικές ελπίδες πρόκρισης.\nΑν οι βιόλα κερδίσουν τότε όλα θα έχουν τελειώσει. Σε περίπτωση ισοπαλίας η Λίβερπουλ θα χρειάζεται να κερδίσει την τελευταία αγωνιστική την Φιορεντίνα με καλύτερο σκορ από το 2-0 που είχε χάσει στην Ιταλία.\nΣτον 7ο όμιλο η Σεβίλλη έχει εξασφαλίσει τη συμμετοχή της στους “16” του Τσάμπιονς Λιγκ και απομένει να “καπαρώσει” την πρώτη θέση. Αυτό θα γίνει αν φύγει αήττητη από την έδρα της Ουνιρέα. Οι Ρουμάνοι βρίσκονται στην δεύτερη θέση και έχουν μία πρώτης τάξεως ευκαιρία να εκμεταλλευτούν τις αρκετές αλλαγές που θα έχει στην ενδεκάδα η αντίπαλος τους.\nΣτο άλλο ματς του ομίλου η Ρέιντζερς υποδέχεται την Στουτγκάρδη, με τις δύο ομάδες να κυνηγούν αποκλειστικά τη νίκη. Όποιος χάσει χάνεται ενώ η ισοπαλία δεν βολεύει καμία από τις δύο.


Το «βάρος» στο «τεσσάρι» - Onsports.gr\nOnsports Team\t07 Ιουλίου 2011, 08:03\nΤο «βάρος» στο «τεσσάρι»\nΤην οριστική απάντηση του Λουκά Μαυροκεφαλίδη περιμένουν στον Ολυμπιακό για να κινηθούν για κάποιον πάουερ φόργουορντ.\nΟ διεθνής άσος όλα δείχνουν ότι θα προτιμήσει να ξενιτευτεί στη Ρωσία και σε κάποια εκ των Σπαρτάκ Αγίας Πετρούπολης ή Χίμκι, καθώς η πρόταση που του κατέθεσαν οι «ερυθρόλευκοι» δεν τον ικανοποίησε και η διαφορά μεταξύ αυτής και εκείνων από τη Ρωσία είναι πολύ μεγάλη.\nΣτους κυπελλούχους Ελλάδας πάντως δεν πρόκειται να τα «βάψουν μαύρα», μιας και είναι διατεθειμένοι φέτος να φτιάξουν μία ομάδα χωρίς οικονομικές υπερβάσεις.\nΛίγες ώρες μετά το διαφαινόμενο «ναυάγιο» στις διαπραγματεύσεις με τον Μαυροκεφαλίδη προέκυψε το όνομα του Τέρενς Μόρις ο οποίος φέρεται να βρίσκεται στο μεταγραφικό στόχαστρο του Ολυμπιακού.\nΟ Αμερικανός πάουερ φόργουορντ έχει μείνει ελεύθερος από την Μπαρτσελόνα στην οποία είχε εξαιρετική παρουσία τα τελευταία δύο χρόνια και ενώ νωρίτερα είχε φορέσει τις φανέλες των Μακάμπι Τελ Αβίβ, ΤΣΣΚΑ Μόσχας, αλλά και του Απόλλωνα Πάτρας αρκετά παλαιότερα.\nΤο προσόν του Μόρις είναι ότι έχει μεγάλη ευχέρεια στο σκοράρισμα ειδικά μακριά από το αντίπαλο καλάθι και είναι εξαιρετικός στο παιχνίδι με πρόσωπο… Αντίθετα δεν αρέσκεται να ποστάρει τόσο όσο ο Μαυροκεφαλίδης κάτι που σημαίνει ότι θα πρέπει να αλλάξει αρκετά ο Ολυμπιακός το στυλ παιχνιδιού του, σε περίπτωση απόκτησης του έμπειρου άσου.


Πάτρα: Μπράβοι και εκβιασμοί στον πλειστηριασμό αυτοκινήτων στο Τελωνείο - Ηλεία Live!\nΚλίμα τρομοκρατίας και φόβου\nΠρωτόγνωρες καταστάσεις έζησαν όσοι βρέθηκαν την Δευτέρα στις αποθήκες του τελωνείου της Πάτρας για να συμμετάσχουν στην προφορική πλειοδοτική δημοπρασία οχημάτων τα οποία βρέθηκαν στην κυριότητα του ελληνικού Δημοσίου.\nΣύμφωνα με καταγγελίες αυτοπτών μαρτύρων, στο thebest.gr, κατά τη διάρκεια της δημοπρασίας υπήρξε ένταση, με φωνές, και απειλές. Πρωταγωνιστές του πρωτοφανούς επεισοδίου φέρονται να είναι Αθηναίοι (κάποιοι εξ αυτών είχαν το σωματότυπο μπράβων) οι οποίοι απειλούσαν και τρομοκρατούσαν όσους εκδήλωναν ενδιαφέρον για την αγορά συγκεκριμένου αυτοκινήτου.\nΌπως αναφέρουν οι αυτόπτες μάρτυρες στο thebest.gr, μία ομάδα ατόμων που συμμετείχε στη διαδικασία ήθελε πάση θυσία να αποκτήσει ένα τζιπ, το οποίο είχε τιμή εκκίνησης 40.000 ευρώ.\nΈτσι ο πρώτος πλειοδότης, σύμφωνα με τις ίδιες μαρτυρίες, δέχθηκε φραστική επίθεση από την συγκεκριμένη ομάδα ατόμων, οι οποίοι φέρονται να εκπροσωπούσαν επιχείρηση της Αθήνας που ήθελε να «χτυπήσει» το όχημα στη μικρότερη δυνατή τιμή.\nΤο ίδιο συνέβη και με τους άλλους ενδιαφερόμενους και έτσι το όχημα κατοχυρώθηκε στην ομάδα αυτή, έναντι του ποσού των 66 χιλιάδων ευρώ.\nΜάλιστα, η έκπτωση όταν η πληρωμή γίνεται τοις μετρητοίς ορίζεται σε 30% στο σύνολο της προσφερόμενης τιμής, άρα η τιμή απόκτησης διαμορφώνεται πολύ χαμηλότερα από την τιμή πλειοδοσίας.\nΝα σημειωθεί ότι η τιμή του συγκεκριμένου μοντέλου, κυκλοφορίας του 2015, στην αγορά είναι σχεδόν 80.000 ευρώ.\nΜιλώντας στο thebest.gr άνθρωποι που παρακολουθούν χρόνια τις δημοπρασίες αυτοκινήτων, κάνουν λόγο για καταστάσεις που δεν είχαν βιώσει ποτέ στο παρελθόν και δεν κρύβουν τον προβληματισμό τους.\n«Είναι πρώτη φορά στα χρονικά που υπήρξαν απειλές και απειλή χρήσης βίας σε πλειστηριασμό», ανέφεραν χαρακτηριστικά, εκφράζοντας φόβο για το μέλλον.\nTags Πάτρα, Αυτοκίνητο, Δυτική Ελλάδα, Πλειστηριασμοί, Επεισόδια, Τελωνείο Πατρών


Τρισδιάστατος εκτυπωτής χρησιμοποιεί μελάνι από... σοκολάτα! - Flashnews.gr\nΤρισδιάστατος εκτυπωτής χρησιμοποιεί μελάνι από... σοκολάτα!\nΤώρα, η τεχνολογία μεταφέρεται στον χώρο της ζαχαροπλαστικής.\nΗ ομάδα του Δρ Λιάνγκ Χάο στο Πανεπιστήμιο του Έξετερ επινόησε ένα σύστημα που λιώνει τη σοκολάτα, τη διοχετεύει στο ακροφύσιο του εκτυπωτή και την αποθέτει σε μια επίπεδη επιφάνεια, ακολουθώντας ένα τρισδιάστατο σχέδιο που βρίσκεται αποθηκευμένο σε υπολογιστή.\nΌταν το πρώτο στρώμα κρυώσει και στερεοποιηθεί, ο εκτυπωτής προσθέτει το επόμενο, μέχρι να ολοκληρωθεί το σοκολατένιο γλυπτό.\nΠέμπτη, 7 Ιουλίου 2011, 14:34


Pressing.news: Ξεσπάθωσε η Ραχήλ Μάκρη πριν από λίγο στο F/B\nΞεσπάθωσε η Ραχήλ Μάκρη πριν από λίγο στο F/B\nΦως στο τούνελ της παραφιλολογίας των τελευταίων ημερών ρίχνει η ίδια η Βουλευτής Κοζάνης των Ανεξαρτήτων Ελλήνων Ραχήλ Μακρή από την προσωπική της σελίδα στο facebook.\nΣτο σχόλιο που σας παραθέτουμε παρακάτω, καταγγέλλει τις αφόρητες πιέσεις που της ασκούνται μετά τη Μηνυτήρια αναφορά που κατέθεσε μαζί με τον Β. Καπερνάρο κατά του MEGA CHANNEL. Αξίζει να σημειώσουμε ότι δεν διευκρινίζει αν το κόμμα της και ο Π. Καμμένος στηρίζει αυτή της την επιλογή, ενώ αποφεύγει επιμελώς να επιβεβαιώσει η να διαψεύσει την παραίτηση της από την Κ.Ο. των Ανεξαρτήτων Ελλήνων.\nΔείτε το σχόλιο που ακολουθεί....\nΗ Ραχήλ Μακρή κοινοποίησε σύνδεσμο.\nΔεν με σταματάτε πάρτε το απόφαση. Δεν μπορειτε να με νικήσετε. Είμαι ποιο δυνατή από εσάς και δεν προσκυνάω. Την φωνή και την δύναμη μου την έδωσε ο κόσμος και μόνο αυτός μπορεί να μου την αφαιρέσει. Στην επιστροφή θα φτάσει στον εισαγγελεά ότι έχω στα χέρια μου.\nΡαχήλ Μακρή - Βουλευτής Ν.Κοζάνης: Μακρή και Καπερνάρος : Μυνητήρια αναφορά για Οφειλές της...


grizaniotis: Ανακοινώθηκε η προδημοσίευση έξι (6) προγραμμάτων από τη Γενική Γραμματεία Έρευνας & Τεχνολογίας συνολικού προϋπολογισμού 123 εκ ευρώ.\nΑνακοινώθηκε η προδημοσίευση έξι (6) προγραμμάτων από τη Γενική Γραμματεία Έρευνας & Τεχνολογίας συνολικού προϋπολογισμού 123 εκ ευρώ.\nΕνημερωτικό Δελτίο Νο 65 (Νοέμβριος 2014)\nΣτο πλαίσιο της νέας Προγραμματικής Περιόδου 2014-2020, η Γενική Γραμματεία Έρευνας και Τεχνολογίας και η ΕΥΔΕ-ΕΤΑΚ, προχώρησαν στη Προδημοσίευση έξι (6) Δράσεων με συνολική προβλεπόμενη Δημόσια Δαπάνη 123.000.000 €.\nΟι Δράσεις αυτές έχουν καταρτισθεί σύμφωνα με τις προτεραιότητες που έχουν συμφωνηθεί στο πλαίσιο του Συμφώνου Εταιρικής Σχέσης 2014-2020 και εστιάζουν στους τομείς ανάπτυξης της Έξυπνης Εξειδίκευσης όπως αυτές έχουν καταρτισθεί έπειτα από στοχευμένη όσο και ευρεία διαβούλευση με τους ενδιαφερόμενους. Στόχος των δράσεων αυτών είναι η ενίσχυση της έρευνας και τεχνολογικής ανάπτυξης, η δημιουργία νέων θέσεων εÏ! �γασίας ιδιαίτερα σε τομείς υψηλής προστιθέμενης αξίας με την ταυτόχρονη αντιμετώπιση της μετανάστευσης επιστημόνων και η κινητοποίηση του ιδιωτικού τομέα για επενδύσεις σε Έρευνα Τεχνολογική Ανάπτυξη και Καινοτομία.\nΤα έξι προγράμματα που προδημοσιεύθηκαν είναι:\nΠροδημοσίευση Δράσης Βιομηχανική Αξιοποίηση Αποτελεσμάτων Έρευνας.\nΠροδημοσίευση Πιλοτικής Δράσης Ενίσχυση Νέων Επιστημόνων Υψηλής Κατάρτισης σε Προκαταρκτικές Ενέργειες Μετασχηματισμού Καινοτομικών Ιδεών σε Επιχειρηματικά Σχέδια και Υποστήριξη της Εφαρμογής τους.\nΠροδημοσίευση Δράσης Ανάπτυξης Πιλοτικών Δομών Καθετοποιημένης Υποστήριξης Επιχειρήσεων Αγροδιατροφικού Κλάδου με Εισαγωγή Καινοτόμων Διαδικασιών.\nΕπικείμενη Πρόσκληση Υποβολής Προτάσεων για τη Δράση: "Ενίσχυση Αρχικών Βαθμίδων Μελών ΔΕΠ, ΕΠ και Ερευνητών".\nΕπικείμενη Πρόσκληση Υποβολής Προτάσεων για τη Δράση: "Ενίσχυση Ανωτέρων Βαθμίδων Μελών ΔΕΠ, ΕΠ και Ερευνητών.\nΠροδημοσίευση Δράσης Εθνικής Εμβέλειας "Πρόγραμμα Ανάπτυξης Βιομηχανικής Έρευνας & Τεχνολογίας (ΠΑΒΕΤ)".\nΓια να διαβάσετε αναλυτικά τις προδημοσιεύσεις για τα 6 προγράμματα δείτε εδώ.\nΌσοι ενδιαφέρονται παρακαλούνται να επικοινωνήσουν\nμε την PLAN A.E. (26510-85030, 26510-93470, info@plan.gr)\nΕπιχειρησιακό Πρόγραμμα Αλιείας (Μέτρα 2.1 & 2.3)\nΠερισσότερες πληροφορίες στη διεύθυνση http://www.plan.gr/programma-alieias-metro-21\nΜέτρο 2.3 "Μεταποίηση και Εμπορία"\nΠερισσότερες πληροφορίες στη διεύθυνση http://www.plan.gr/programma-alieias-metro-23\nΑνοιχτά Προγράμματα Leader (Πρόγραμμα Αγροτικής Ανάπτυξης).\nΑυτή την περίοδο είναι ανοιχτά ορισμένα τοπικά προγράμματα Leader από το Υπουργείο Αγροτικής Ανάπτυξης (ΠΑΑ 2007-2013, Άξονας 4). Τα προγράμματα Leader αφορούν συγκεκριμένους νομούς και περιοχές και προσφέρουν επιχορήγηση που μπορεί να φτάσει το 60%.\nΒιοτεχνίες μεταποίησης-τυποποίησης γεωργικών προϊόντων (με προτεραιότητα σε δημητριακά, οίνος, οπωροκηπευτικά, κρέας, γάλα, αυγά).\nΔιατήρηση, αποκατάσταση και αναβάθμιση περιοχών, όπως βελτίωση - σήμανση μονοπατιών, φυτοτεχνικές εργασίες, τεχνικά έργα μικρής κλίμακας για την προστασία του εδάφους, διαμόρφωση θέσεων θέας καθώς και δράσεις περιβαλλοντικής ευαισθητοποίησης.\nLeader N. Κέρκυρας μέχρι 20/12/2014 (http://www.anion.org.gr)\nκαι σύντομα αναμένεται να ανοίξει Leader για τους Νομούς Ιωαννίνων & Θεσπρωτίας.\nΓια περισσότερες πληροφορίες δείτε http://www.plan.gr/Leader.\nΟι εκατοντάδες ολοκληρωμένες επενδύσεις των πελατών μας είναι η καλύτερη απόδειξη.


Έτσι θα Πλύνετε τα Πουπουλένια Μαξιλάρια σας - Casas Ideas - Ιδέες για διακόσμηση σε Σπίτια, Εξοχικά, Κήπους & Μπαλκόνια\nΣας έχουμε καλά νέα: μπορείτε να βάλετε τα μαξιλάρια σας στο πλυντήριο. Σε περίπτωση που το πλυντήριό σας έχει αναδευτήρα (είναι η άτρακτος που έχουν κάποια πλυντήρια στο κέντρο για να βοηθάει την περιστροφή του νερού και των ρούχων) σας προτείνουμε να μην τον χρησιμοποιήσετε.\nΑν ο αναδευτήρας δεν βγαίνει τότε βάλτε τα κάθετα ώστε να μην τραυματιστούν.\nΟ καλύτερος τρόπος είναι να τα αφήσετε στον ήλιο να στεγνώσουν μόνα τους. Μπορείτε, ωστόσο, να τα βάλετε και στο στεγνωτήριο.\nΑυτό που πρέπει σίγουρα να θυμάστε είναι να τα βγάζετε κάθε τόσο και να τα χτυπάτε ελαφρά με τα δάχτυλά σας ώστε να σπάσουν οι «κόμποι» που μπορεί να έχουν δημιουργηθεί.\nΠότε να τα αντικαταστήσετε\nΌσο επιμελείς και να είστε με την φροντίδα των μαξιλαριών σας θα έρθει η στιγμή που θα πρέπει να αγοράσετε καινούργια και να τα αντικαταστήσετε. Πότε, όμως, είναι αυτή η στιγμή; Να πως θα το καταλάβετε: διπλώστε το μαξιλάρι στη μέση και αν δεν πάρει μόνο του το αρχικό του σχήμα, τότε ήρθε η ώρα να πάτε για… ψώνια!\nΠροηγούμενο άρθροΔιαλεξτε τον ιδανικο φωτισμο για τον κηπο σας\nΕπόμενο άρθροΚοκτέιλ με μήλο και κανέλα\nΌτι το τσάι είναι ωφέλιμο για τον οργανισμό σας μάλλον το γνωρίζατε ήδη. Αυτό που ίσως αγνοούσατε είναι ότι με αυτό μπορείτε να κάνετε...\nΠώς να απολυμάνετε το σφουγγαράκι της κουζίνας Αν έπρεπε να κατατάξετε τα πιο βρώμικα αντικείμενα στο σπίτι σας, το πιθανότερο είναι να ξεκινούσατε από το...\nΙδέες για να φέρετε τους εξωτερικούς χώρους μέσα!\nΠαρά την εποχή του χρόνου ή της σεζόν, οι εξωτερικοί χώροι προσφέρουν πάντα μια φυσική και μοναδική έκκληση για τους ανθρώπους. Η γη, ο...\nΚάθε λεπτομέρεια δεν είναι ασήμαντη όταν μιλάμε για διακόσμηση. Είναι αυτή που μπορεί να κάνει τη μεγάλη διαφορά σε κάθε χώρο του σπιτιού.Η κουζίνα...\nΠερισσότεροι από 70 χιλιάδες φοιτητές αναμένεται τις επόμενες ημέρες να ριχτούν στο κυνήγι της αναζήτησης μιας φθηνής κατοικίας.Πιο αναλυτικά, σύμφωνα με δημοσίευμα της εφημερίδας...\nΤο χωριάτικο στιλ αγαπιέται εκ νέου γιατί φέρνει στο νου καθησυχαστικές εικόνες από ένα νοσταλγικό παρελθόν που όλοι έχουν ζήσει ή θα ήθελαν να...


Monogogo.com - Latin, ΗΠΑ ▷ Ακούστε ζωντανά ραδιόφωνο. Pea.fm\nΖωντανό ραδιόφωνο▷Ραδιοφωνικοί σταθμοί▷ΗΠΑ▷Monogogo.com - Latin\nMonogogo.com - Latin Ακούστε ζωντανά\nLOLA247.com 'Ritmo Latino' radio is a wholly-owned subsidiary of Monogogo.com Global Radio Network streaming live 24/7 from New York City. Monogogo.com - Latin είναι ένας ραδιοφωνικός σταθμός μετάδοσης στην ΗΠΑ, ο οποίος μεταδίδεται σε μορφή Μουσική της Λατινικής Αμερικής\nNothing but hits coming out of Sacramento, California. KDND was a licensed VHF radio station in Sacramento, California. 107.9 The End είναι ένας ραδιοφωνικός σταθμός μετάδοσης στην ΗΠΑ, ο οποίος μεταδίδεται σε μορφή Ποπ\nWe are a free internet radio station playing the best mixture of music from Top 40 Latin Hip Hop R&B . House Trance MXTR FM είναι ένας ραδιοφωνικός σταθμός μετάδοσης στην ΗΠΑ, ο οποίος μεταδίδεται σε μορφή Μουσική ποικιλίας\nKFLD (870 AM) is a radio station that broadcasts a news news format. Licensed in Pasco, Washington, United States, the KFLD - News Talk 870 AM είναι ένας ραδιοφωνικός σταθμός μετάδοσης στην ΗΠΑ, ο οποίος μεταδίδεται σε μορφή Συζήτηση\nKHMO (1070 AM) is a radio station in Hannibal, Missouri, United States. The station broadcasts the message format and KHMO - News-Talk-Sports 1070 AM είναι ένας ραδιοφωνικός σταθμός μετάδοσης στην ΗΠΑ, ο οποίος μεταδίδεται σε μορφή Αθλητισμός


Αποτρεπτικό το κόστος για την υιοθέτηση 3D αισθητήρων στα smartphone\n3D Android Smartphones Apple\nΔευτέρα, 12/03/2018 · Λαΐδα Λιμνιάτη 3D Android Smartphones Apple\nΔιστακτικοί φαίνεται ότι είναι οι κατασκευαστές smartphone για την υιοθέτηση 3D αισθητήρων, λόγω του υψηλούς τους κόστους. Τα παραπάνω αναφέρει άρθρο του DigiTimes, επικαλούμενο πηγές από την βιομηχανία ημιαγωγών της Taiwan.\nΣύμφωνα με το δημοσίευμα, οι περισσότεροι κατασκευαστές smartphone και κυρίως αυτοί που βρίσκονται στην Κίνα παραμένουν διστακτικοί στην υιοθέτηση τρισδιάστατων αισθητήρων λόγω του κόστους τους, το οποίο παραμένει υψηλό.\nΠολλοί προμηθευτές ευελπιστούσαν ότι θα υπάρξει σημαντική αύξηση της ζήτησης των ανταλλακτικών για 3D αισθητήρες στο α΄τρίμηνο του έτους, καθώς φημολογούταν ότι η Apple θα υιοθετήσει αισθητήρες 3D τεχνολογίας στα νέα της iPhone τα οποία θα λανσαριστούν αργότερα μέσα στο έτος.\nΩστόσο, η προμήθεια κάποιων υλικών, τα οποία είναι απαραίτητα για την παραγωγή των συγκεκριμένων αισθητήρων είναι χαμηλή, λόγω μειωμένης παραγωγής τους, γεγονός που διατηρεί τις τιμές σε υψηλά επίπεδα.\nΑυτή τη στιγμή οι τιμές των ανταλλακτικών των 3D αισθητήρων κοστίζουν μεταξύ 30 και 50 δολάρια το τεμάχιο. Τα σχέδια της Apple να επεκτείνει την 3D τεχνολογία και σε άλλες συσκευές της πολύ πιθανό να “επιδεινώσουν” την κατάσταση με τις προμήθειες και έτσι να καταστήσουν ακόμη πιο δύσκολη την υιοθέτηση από άλλες κατασκευάστριες. Το άρθρο αναφέρει ότι η Samsung Electronics έχει προς το παρόν αποφασίσει να μην ενσωματώσει εφαρμογές που απαιτούν 3D αισθητήρες στο άμεσο μέλλον.\nΑπό την πλευρά τους οι Qualcomm, MediaTek και Unigroup Spreadtrum & RDA έχουν μετατοπίσει το ενδιαφέρον τους στην ανάπτυξη λύσεων που επικεντρώνονται στο ΑΙ αντί για την προώθηση τρισδιάστατων αισθητήρων.


11ο Business Champions League\nΜπάλα και δώρα επιπέδου Champions League! Όλα τα αστέρια της μπάλας παίζουν στο 11o Business Champions League στο Paradise Park.\nΜπες κι εσύ στο καλύτερο τουρνουά ποδοσφαίρου 6x6 για εταιρίες και διεκδίκησε δωροεπιταγή 1000 Ευρώ από τα καταστήματα Κωτσόβολος ή Πλαίσιο.\nΗ ομάδα που θα κατακτήσει το 11ο Business Champions League μαζί με τη δόξα θα κερδίσει και από μια δωροεπιταγή για κάθε παίκτη της από τα καταστήματα Κωτσόβολος ή Πλαίσιο (συνολικό ποσό 1000 € μοιρασμένο στους παίκτες –ρόστερ 9 παικτών)\nΚάθε ομάδα με τη συμμετοχή της κερδίζει μια ποδοσφαιρική εμφάνιση (μπλούζα) με το λογότυπο της εταιρίας (ρόστερ 9 παικτών).\nΤο 11ο Business Champions League ξεκινάει στις 15 Οκτωβρίου. Αρχίζει με την φάση ομίλων με αγώνες κάθε εβδομάδα και συνεχίζεται με την τελική φάση μέσα από την οποία θα αναδειχθεί ο νέος κάτοχος του Business Champions League.\n11ο Business Champions League σε εγκαταστάσεις επιπέδου Champions League!\nΌλοι οι αγώνες γίνονται στο Paradise Park, το πρότυπο πάρκο ποδοσφαίρου με τις καλύτερες εγκαταστάσεις στην Αττική και την τεράστια εμπειρία στη διοργάνωση τουρνουά. Το Paradise Park εξασφαλίζει ιδανικές συνθήκες αγώνων με:\nΔωρεάν φυλασόμενο πάρκινγκ\nΜην καθυστερείτε, δηλώστε συμμετοχή με την ομάδα σας στο 11ο Business Champions League και παίξτε μπάλα στο Paradise Park.


Απόπειρα δολοφονίας στην Καλλιθέα: Τρία μαχαίρια και ένα ξίφος εντοπίστηκαν στο σπίτι της συντρόφου του 62χρονου\nΜέχρι και… ξίφος εντοπίστηκε στο σπίτι της 51χρονης συντρόφου του 62χρονου που βρέθηκε μαχαιρωμένος στην Καλλιθέα. Επίσης, εντοπίστηκαν τρία μαχαίρια, ένα εκ των οποίων φέρεται να χρησιμοποιήθηκε για την απόπειρα δολοφονίας του άνδρα, πράξη για την οποία κατηγορείται η 51χρονη.\n“Συνελήφθη, απογευματινές ώρες της 12-6-2022 στην Καλλιθέα, από αστυνομικούς του Τμήματος Ασφαλείας Καλλιθέας, 51χρονη ημεδαπή κατηγορούμενη για απόπειρα ανθρωποκτονίας και παράβαση της νομοθεσίας περί όπλων.\nΑπό την έρευνα που πραγματοποιήθηκε στην επίμαχη οικία, βρέθηκαν και κατασχέθηκαν:\nΗ συλληφθείσα οδηγήθηκε στον κ. Εισαγγελέα Πλημμελειοδικών Αθηνών”.\nΗ 51χρονη παραπέμφθηκε στο ανακριτή για απόπειρα ανθρωποκτονίας, παράνομη οπλοκατοχή και οπλοχρησία.\nΗ 52χρονη, το Σάββατο στις 6 η ώρα το πρωί κάλεσε το ΕΚΑΒ ενημερώνοντας για τον τραυματισμό του συντρόφου της, ωστόσο οι διασώστες που έφτασαν στο υπόγειο διαμέρισμα της οδού Σωκράτους διαπίστωσαν πως ήταν μαχαιρωμένος στην κοιλιά και κάλεσαν την αστυνομία.\nΗ ίδια επέμενε από την πρώτη στιγμή πως ο άνδρας μπήκε αιμόφυρτος μέσα στο σπίτι και πως η ίδια δεν γνώριζε τι είχε συμβεί. Ωστόσο, αργά χθες το βράδυ φέρεται να άλλαξε την αρχική κατάθεσή της και να είπε πως ο 62χρονος δεν πήγε αιμόφυρτος στο σπίτι, αλλά τον βρήκε τραυματισμένο μέσα στο διαμέρισμα, χωρίς ωστόσο να ξέρει τι είχε προηγήθηκε.\nΟι αστυνομικοί άρχισαν να συγκεντρώνουν στοιχεία, μαρτυρίες και βίντεο από κάμερες ασφαλείας της περιοχής, ενώ στο κάδρο μπήκε από την αρχή η 51χρονη καθώς, όπως προέκυψε, στο παρελθόν, και συγκεκριμένα το 2012, είχε κατηγορηθεί για απόπειρα δολοφονίας του πρώην συζύγου της. Τα λεγόμενά της δεν έπειθαν τους αστυνομικούς, όμως η ίδια δεν ομολογούσε και παράλληλα δεν είχε βρεθεί το μαχαίρι που χρησιμοποιήθηκε στην αιματηρή επίθεση.\nΣύμφωνα με πληροφορίες, το ζευγάρι αντιμετώπιζε σοβαρά προβλήματα αλκοολισμού, ενώ γείτονες κάνουν λόγο για συχνούς καβγάδες και περιστατικά ξυλοδαρμού. Κρίσιμη ήταν και μια μαρτυρία από περίοικους σύμφωνα με την οποία- όπως αναφέρει η ιστοσελίδα kallitheaonline- άκουσαν τον 62χρονο και την 51χρονη να συζητούν μέσα στο διαμέρισμα περίπου στις 2:30 την νύχτα του Σαββάτου.\nΟ 62χρονος νοσηλεύεται σε σοβαρή, αλλά σταθερή κατάσταση, ως εκ τούτου ακόμα δεν μπορεί να δώσει κατάθεση στους αστυνομικούς προκειμένου να αποκαλύψει τι συνέβη.\nΚρήτη: Φονικό σε χωριό του Μυλοποτάμου – Νεκρός ένας 22χρονος


Φυλαχτά σπιτιών στο Δίκαστρο\nΦυλαχτά σπιτιών, στο Δίκαστρο\nΑ. Oι Ρόδακες\nΣπίτια με φυλαχτά τους ρόδακες\nΣε δύο, από τα σωζόμενα ακόμη παλιά, παραδοσιακά, πέτρινα, αρχοντικά, στο Δίκαστρο, υπάρχουν στους ακρογωνιαίους λίθους τους, δύο σκαλιστοί ρόδακες, (ρόδα, τριαντάφυλλα). Ο ένας είναι σε αγκωνάρι, στη Ν. Δ. γωνιά στο σπίτι του Δημητρίου Παπαδημητρίου (ιερέα) (1847) (1) και ο άλλος είναι σε αγκωνάρι, στην Ν. Α. γωνιά στο σπίτι του Γεωργίου Κούκιου (1849) (1).\nΈχουν το σχήμα του τριαντάφυλλου, με διαφορετικό αριθμό φύλλων ο καθένας. Επτά φύλλα (επτάφυλλος), εντός κύκλου, από τα οποία τα τέσσερα σε σχήμα Σταυρού, έχει ο ρόδακας στο σπίτι του Δημητρίου Παπαδημητρίου και τέσσερα φύλλα (τετράφυλλος), εντός κύκλου, σε σχήμα Σταυρού, έχει ο ρόδακας στο σπίτι του Γεωργίου Κούκιου.\nΕίναι οι ρόδακες της Παναγίας, είναι τα φυλαχτά ευλογίας και προστασίας των σπιτιών από κάθε κακό. Χαράχτηκαν το 1873, χρονολογία της ανέγερσής τους. Την περίοδο αυτή τα ελληνο-τουρκικά σύνορα ήταν στο Λάπατο Δικάστρου και τα αρχαιο-ελληνικά σύμβολα ήταν εθνική επιταγή, για την συνέχιση του αγώνα προς απελευθέρωση όλων των Ελλήνων.\nΟι ρόδακες στα σπίτια, στο Δίκαστρο, συνάπτονται με την ιστορική και θρησκευτική σημασία των φυλαχτών. Με την ευκαιρία, θα αναφέρω μερικά στοιχεία για τους ρόδακες, ως κοσμήματα και φυλαχτά, που αναδεικνύουν, τόσο την αδιάλειπτη ελληνική συνέχεια, όσο και την βαθειά θρησκευτική πίστη των προγόνων μας.\nΗ διαχρονικότητα του ρόδακα.\nΟ ρόδακας, (ρόδαξ, ρόδο, τριαντάφυλλο), είναι ένα διαχρονικό κόσμημα, σύμβολο και φυλαχτό. Η χρήση του άρχισε από την Μυκηναϊκή εποχή και συνεχίζεται μέχρι σήμερα. Το σχήμα και ο αριθμός των φύλλων του και ο συμβολισμός τους συναρτώνται με τις δοξασίες των αρχαίων θρησκειών των Ελλήνων, αλλά και με την χριστιανική μας πίστη.\nΜπορούμε, επομένως, να διακρίνουμε κυρίως δύο ρόδακες, τον αρχαιο-ελληνικό ρόδακα και τον ελληνο-χριστιανικό ρόδακα.\nΟ αρχαίος-ελληνικός ρόδακας είχε σχήμα μικρού ρόδου (τριαντάφυλλου), με ανοιγμένα και στρογγυλά στις άκρες τα φύλλα του, περιβάλλονταν από κύκλο και ήταν χαραγμένος πάνω σε πέτρα ή μάρμαρο ή από χρυσό. Τα φύλλα του αρχικά ήταν τέσσερα και στη συνέχεια επτά, δώδεκα στους κλασσικούς χρόνους και δέκα έξι στην Μακεδονική περίοδο.\nΟ αριθμός των φύλλων του είχε διαχρονικό συμβολικό χαρακτήρα. Συμβόλιζαν τα τέσσερα στοιχεία της φύσης (αέρας, γη, φωτιά, νερό), τα επτά θαύματα του αρχαίου κόσμου ή τους δώδεκα θεούς των αρχαίων Ελλήνων και την παγκόσμια κυριαρχία και ακτινοβολία των Βασιλέων της Μακεδονίας. Ήταν και σημεία ομορφιάς, αγνότητας, ευγονίας, ευκαρπίας και ισχύος.\nOι αρχαιο-ελληνικοί ρόδακες στους ιερούς χώρους και τις κατοικίες ήταν μέλημα των ιερέων και των νοικοκυραίων. Στις ακροπόλεις τα φυλαχτά ήταν μέλημα των αρχόντων και των ιερομνημόνων-αντιπροσώπων στις Αμφικτιονίες Πυλαίας (Θερμοπυλών) και Δελφών, που κατέγραφαν και διατηρούσαν την ιερή μνήμη και περιφρουρούσαν τα ιερά και όσια των πόλεων και των φύλων.\nΕυρήματα αρχαίο-ελληνικού ρόδακα υπάρχουν σε χρυσό διάδημα βασίλισσας των Μυκηναίων, στο Θόλο της Επιδαύρου, σε διάδημα προτομής της Θεάς Άρτεμης που βρέθηκε στο Καρπενήσι, σε διάδημα χρυσελεφάντινης γυναικείας κεφαλής στους Δελφούς, σε κιονόκρανο στο Ιερό της Ελευσίνας, σε τοιχογραφίες αρχοντικών στο Ακρωτήρι της Σαντορίνης, κ.α.\nΟ ελληνο-χριστιανικός ρόδακας (2) συναρτήθηκε με την λατρεία της Παναγίας. Ως «Ρόδον το Αμάραντον» προσφωνήθηκε η Παναγία και από τότε, ο ρόδακας, το ρόδο, το τριαντάφυλλο, κοσμεί τις εικόνες της. Έχει το σχήμα του αρχαιο-ελληνικού ρόδακα (μικρό ρόδο, με ανοιγμένα και αιχμηρά φύλλα, εντός κύκλου) και ζωγραφίζεται στην εικόνα της Παναγίας.\nΤα φύλλα του ελληνο-χριστιανικού ρόδακα είναι τέσσερα σε σχήμα Σταυρού ή επτά και περισσότερα, από τα οποία τέσσερα σχηματίζουν Σταυρό. Συμβολίζουν τη Σταύρωση του Χριστού ή τα επτά μυστήρια ή την ψυχική και ηθική καθαρότητα των πιστών. Ελληνο-χριστιανικό ρόδακα, φυλαχτό, σκάλιζαν οι χριστιανοί και στους ακρογωνιαίους λίθους των σπιτιών τους.\nΣτις εικόνες της Παναγίας ο ελληνο-χριστιανικός ρόδακας συμβολίζει την αγνότητα, το αμόλυντο, το άσπιλο, την καθαρότητα, την ομορφιά και την ευωδία, που εκπέμπει στους Χριστιανούς η λατρεία στις Παναγίας. Στα χριστιανικά σπίτια ο ελληνο-χριστιανικός ρόδακας είναι φυλαχτό της Παναγίας και σημείο ευγονίας, αποτροπής, εξουδετέρωσης του κακού.\nΟι ελληνο-χριστιανικοί ρόδακες στις εκκλησίες και στις εικόνες ήταν μέλημα των ιερέων και των αγιογράφων. Ως φυλαχτών των σπιτιών ήταν μέλημα των ιερέων, των νοικοκυραίων και των πρωτο-μαστόρων. Ο ιερέας ευλογούσε την θεμελίωση, ο νοικοκύρης επέλεγε και ο πρωτο-μάστορας χάραζε και εντοίχιζε το φυλαχτό, στο ακρογωνιαίο σημείο του σπιτιού.\nΕλληνο-χριστιανικοί ρόδακες υπάρχουν σήμερα στις εικόνες της Παναγίας της Τήνου, της Προυσιώτισσας, της Μονής Μεγίστης Λαύρας, σε βυζαντινές εικόνες της Παναγίας στα Μοναστήρια, σε υπέρθυρα, παράθυρα, τέμπλα, δισκοπότηρα (3) Εκκλησιών και σε αγκωνάρια σπιτιών, ως φυλαχτά. Με ρόδακες (τριαντάφυλλα) στολίζονται και οι εικόνες της Παναγίας και των Αγίων, στις γιορτές τους.\nΕίναι τα ονόματα των νοικοκυραίων, που επέλεξαν τα φυλαχτά .\nΜερικοί ονομάζουν στις ελληνο-χριστιανικούς ρόδακες άστρα.\nΡωσικό δισκοπότηρο, 19ου αιώνα, (Βυζαντινό Μουσείο).\nΕλληνο-χριστιανικός ρόδακας, φυλαχτό,\nστο σπίτι του Γεωργίου Κούκιου,\nστο σπίτι του ιερέα Δημητρίου Παπαδημητρίου,\nΑρχαιο-ελληνικός ρόδακας (διπλός), σύμβολο ευκαρπίας,\nστο ιερό της θεάς Δήμητρας, στην Ελευσίνα\nΒ. Ο Σταυρός και η Λόγχη\nΣπίτια με φυλαχτά, Σταυρό και Λόγχη.\nΣε τρία, από τα σωζόμενα ακόμη πέτρινα, παλιά, παραδοσιακά, σπίτια, στο Δίκαστρο, υπάρχουν στις γωνιές τους αγκωνάρια, με ανάγλυφο ή σκαλιστό, το Σταυρό και την Λόγχη, ως φυλαχτά των σπιτιών και των οικογενειών από τα «θανατικά». Δυο αγκωνάρια έχουν, σκαλιστές ή ανάγλυφες, και τις χρονολογίες ανέγερσης των σπιτιών.\nΤα φυλαχτά είναι: α) ανάγλυφος Σταυρός και Λόγχη σε αγκωνάρι στη Β.Δ. γωνιά στο σπίτι του Λεωνίδα Καρφή (1861) (1), β) σκαλιστός Σταυρός και Λόγχη, εντός πλαισίου, σε αγκωνάρι στη Β. Α. γωνιά στο σπίτι του Μανθαία Γιαννακάκη (1868) (1) και γ) ανάγλυφος Σταυρός σε αγκωνάρι στη Ν.Α. γωνιά στο σπίτι των Δημητρίου και Κων/νου Κούκιου (1882) (1).\nΚάτω από το Σταυρό και τη Λόγχη στο σπίτι του Λεωνίδα Καρφή, υπάρχει, εντός εγχάρακτου πλαισίου, το έτος 1896 (έτος ανέγερσης του σπιτιού). Δεξιά/αριστερά από το Σταυρό στο σπίτι του Μανθαία Γιαννακάκη υπάρχει η χρονολογία 20 ΙΟΥΝ 1912 (ΕΤ/ΟΣ, 19/12, ΙΟΥΝ/20 (χρονολογία ανέγερσης του σπιτιού) και δεξιά η Λόγχη.\nΔιάκριση Σταυρού και Λόγχης\nΟ Σταυρός και η Λόγχη συμβολίζουν, τον Τίμιο Σταυρό «εφ΄ού εσταυρώθη» και την Αγία Λόγχη «δι’ ής εκεντήθη» ο εσταυρωμένος Χριστός. Ο Σταυρός ανάλογα με την λειτουργική χρήση του διακρίνεται: σε Σταυρό ευλογίας, αγιασμού και λιτανείας, σε Σταυρό βυζαντινό και σε Σταυρό της Σταύρωσης. Αντίστοιχοι είναι και οι Σταυροί των σπιτιών.\nΟ Σταυρός στο σπίτι του Λεωνίδα Καρφή είναι Σταυρός ευλογίας, αγιασμού, λιτανείας. Η κάθετη κορυφή του και οι οριζόντιες άκρες του απολήγουν σε τρείς μικρούς Σταυρούς. Είναι όμοιος με τους Σταυρούς που υπάρχουν στα καμπαναριά, παράθυρα και τέμπλα των Εκκλησιών και στα λειτουργικά άμφια των κληρικών.\nΟ Σταυρός στο σπίτι του Μανθαία Γιαννακάκη είναι Σταυρός Βυζαντινός. Η κορυφή, η βάση και οι οριζόντιες άκρες του είναι πεπλατυσμένες. Είναι όμοιος με τους Σταυρούς, που υπάρχουν, εντός κύκλου, στα επιτραχήλια των κληρικών, σε τοιχογραφίες Ναών και στις τοιχογραφίες, που αποκαλύφθηκαν στο Ναό της του Θεού Αγίας Σοφίας.\nΟ Σταυρός στο σπίτι των Δημητρίου και Κων/νου Κούκιου είναι ο Σταυρός της Σταύρωσης. Η κάθετη κορυφή του και οι οριζόντιες άκρες του είναι ορθογώνιες. Είναι όμοιος με τους Σταυρούς, που υπάρχουν στην Αγία Τράπεζα (Σταυρός προσκύνησης Μ. Πέμπτης), στις εικόνες Ύψωσης του Τιμίου Σταυρού και στα λειτουργικά άμφια των κληρικών.\nΗ Λόγχη, που υπάρχει παραπλεύρως του Σταυρού στα σπίτια του Λεωνίδα Καρφή και του Μανθαία Γιαννακάκη είναι όμοια με τη Αγία Λόγχη, που χρησιμοποιεί ο ιερέας στην Προσκομιδή της Θείας Λειτουργίας, κατά την Κλάση, με την οποία «μελίζει τον Άγιον Άρτον εις μερίδας τέσσαρας και θέτει αυτάς εν τω Αγίω Δίσκω σταυροειδώς».\nΣταυρός και Λόγχη, σύμβολα και φυλαχτά\nΟ Σταυρός είναι το στήριγμα των πιστών, ο θρίαμβος της ορθόδοξης Εκκλησίας, της χριστιανικής πίστης και της σωτηρίας του ανθρώπου, μέσω του πάθους και του θανάτου του Χριστού. Είναι το σύμβολο, που σχηματίζουν οι χριστιανοί κατά τις προσευχές, τις παρακλήσεις, τις δεήσεις, τις ευχαριστίες τους προς το Θεό και τους Αγίους.\nΟ Σταυρός και η Λόγχη είναι το θαυμαστό φυλακτήριο των χριστιανών, η δύναμη της νίκης τους κατά των αντιθέτων δυνάμεων, κατά των «θανατικών». Είναι η προστασία, προφύλαξη, αποτροπή, απαλλαγή από πάσης θλίψεως, οργής, κίνδυνου και ανάγκης των οικογενειών και η νύξη, η εξουδετέρωση κάθε κακού κατά των σπιτιών.\nΜε την ευκαιρία, θα αναφέρω και εδώ, λίαν συνοπτικά, ορισμένα ιστορικά και θρησκευτικά στοιχεία, σχετικά με τα φυλαχτά των σπιτιών, στο Δίκαστρο, που επικράτησαν τους τελευταίους αιώνες, από τον 17ο μέχρι σήμερα.\nΦυλαχτά σπιτιών από τον 17ο αιώνα\nΜέχρι τον 17ο αιώνα δεν υπάρχουν μαρτυρίες για το είδος των φυλαχτών των σπιτιών, στο Δίκαστρο (Ζημιανή). Στις ιστορικές συνοικίες «Καρφή», «Κεφαλά», «Ζάρα», «Ζαίρα», «Μπούρα», «Ταλαμπίρα», «Μαστοράκη», γύρω από το Κοτρώνι, όπου υπάρχουν υπολείμματα παλιών αρχοντικών, δεν βρέθηκαν φυλαχτά σπιτιών. Πιθανολογούμε, ότι υπήρχαν, ως αναγκαία για την φύλαξη των σπιτιών και των οικογενειών από τα τότε «θανατικά» (κατολισθήσεις, επιδρομές, ληστείες, επιδημίες) και ήταν αρχαιο-ελληνικά. Ο επίσκοπος Υπάτης Eυθύμιος (1196) έγραψε, ότι οι κάτοικοι των ορεινών χωριών της επισκοπής του ήταν «ειδωλολάτραι και αιρετικοί», είχαν αρχαιο-ελληνική θρησκεία.\nΑπό τον 17ο αιώνα, τα φυλαχτά στα αρχοντικά που διασώζονται στο Δίκαστρο, ήταν οι αρχαιο-ελληνικοί ρόδακες. Οι λόγιοι και ιερομόναχοι διδάσκαλοι της Σχολής «Μουσείον των Αγράφων» (1650) και ο ιερο-διδάσκαλος παπα-Ζαχαρίας Αινιάν (1776) από το Μαυρίλλο, μυημένοι στην Φιλική Εταιρεία, διατήρησαν ή και συνέστησαν την αρχαιο-ελληνική ονοματοθεσία και τα αρχαιο-ελληνικά φυλαχτά, ως φυλαχτά σπιτιών και ως σύμβολα για την εξέγερση και τον αγώνα, προς απελευθέρωση και εθνική ανεξαρτησία του γένους.\nΜετά την απελευθέρωση της Θεσσαλίας (1881), τα φυλαχτά στα νεώτερα αρχοντικά, που διασώζονται στο Δίκαστρο, είναι χριστιανικά. Ο ιερο-διδάσκαλος και αρχιερατικός επίτροπος Δήμου Τυμφρηστού, παπα-Γρηγόρης Παπαδημητρίου (1866) δίδασκε στο Γραμματο-διδασκαλείο Ζημιανής(1889) και συνιστούσε: την ελληνο-χριστιανική ονοματοθεσία, ως τιμή προς τους Αγίους μάρτυρες της ορθοδοξίας και τους ηρωικούς νεκρούς του γένους και τα χριστιανικά φυλαχτά, το Σταυρό και τη Λόγχη, ως τα ύψιστα ιερά σύμβολα της Ορθόδοξης Εκκλησίας και φυλαχτά σπιτιών.\nΕπιλογή, εντοίχιση των φυλαχτών.\nΤα φυλαχτά των σπιτιών ήταν προνόμιο και μέλημα του νοικοκύρη και του πρωτο-μάστορα. Ο νοικοκύρης επέλεγε το φυλαχτό, ο πρωτο-μάστορας το χάραζε ή το σκάλιζε σε πέτρα-αγκωνάρι και το εντοίχιζε στο πλέον εμφανές από το δρόμο ακρογωνιαίο σημείο του σπιτιού, για να είναι ορατό από τους διερχόμενους και ασφαλές φυλαχτό.\nΣτην θεμελίωση του σπιτιού ο νοικοκύρης και ο πρωτο-μάστορας τηρούσαν το χριστιανικό τυπικό, αλλά και τα παραδοσιακά αρχαιο-ελληνικά έθιμα. Καλούσαν τον ιερέα για την χριστιανική ευχή της θεμελίωσης, έσφαζαν (θυσίαζαν) και ένα κόκορα, του οποίου το αίμα έριχναν στα θεμέλια, για να είναι το σπίτι και ευλογημένο και καλορίζικο.\nΣύμφωνα με διηγήσεις, πολλοί πρωτο-μάστορες προτού αρχίσουν το κτίσιμο, έκαναν το Σταυρό τους, για να έχουν την βοήθεια του Θεού και την φώτιση και να είναι καλό και στέρεο το κτίσιμό τους. Στo στήσιμο της στέγης, ύψωναν το Σταυρό, ως σύμβολο του τέλους του κτισίματος, της νίκης τους, της ευλογίας του Θεού και της γερής στερέωσης του σπιτιού.\nΧρονολογίες σπιτιών, αντί φυλαχτών.\nΤα τελευταία χρόνια δεν εντοιχίζονται φυλαχτά στα σπίτια, ούτε σφάζονται κοκόρια στα θεμέλια. Τα σπίτια κτίζονται από εργολάβους οικοδομών και δεν υπάρχουν πρωτο-μάστορες. Στις προσόψεις τους χαράσσεται η χρονολογία ανέγερσης ή η εργολαβική επωνυμία ή το όνομα του νοικοκύρη και δεν προτιμούνται τα φυλαχτά των σπιτιών.\nTα «θανατικά», όμως, υπάρχουν. Eξέλειπαν μόνο οι παραδοσιακοί πρωτο-μάστορες, οι άξιοι αρχιτεχνίτες, οι σεβαστοί αρχηγοί των «μαστορικών ομάδων», οι θεοσεβείς, που θεωρούσαν το κτίσιμο ως ιεροτελεστία και τα ύψιστα ιερά σύμβολα της Ορθοδοξίας ως σύμβολα θεϊκής φύλαξης και προστασίας σπιτιών και οικογενειών. «Έφυγαν», άφησαν κενό δυσαναπλήρωτο….\nΣταυρός και Λόγχη, φυλαχτό και χρονολογία,\n1912 Ιουν 20, ανέγερσης του σπιτιού,\nτου Μανθαία Γιαννακάκη, στο Δίκαστρο\nΣταυρός και Λόγχη, φυλαχτό,\nστο σπίτι του Λεωνίδα Καρφή, στο Δίκαστρο\nXρονολογία 1896 ανέγερσης του σπιτιού\nτου Λεωνίδα Καρφή, στο Δίκαστρο\nΣταυρός, φυλαχτό, στο σπίτι\nτων Δημ. και Κων. Κούκιου, στο Δίκαστρο\nΧρονολογία 1959 ανέγερσης του σπιτιού\nκαι ονοματεπώνυμο Ηρ. Γιαν/κης,\nστο σπίτι του Ηρακλή Γιαννακάκη, στο Δίκαστρο\nXρονολογία ανέγερσης σπιτιού, στο Δίκαστρο


Φυσικός πλούτος Φυσικές ομορφιές\nΗ θέση του σε σχέση με τους ομβροφόρους ανέμους δημιουργεί διαφορετικό μικροκλίμα στην νότια και στην βόρεια πλευρά, με την νότια πλευρά να θυμίζει χαρακτηριστικά νησί του Αιγαίου με ελιές και φρύγανα. Η βόρεια πλευρά του νησιού με το υγρότερο και το ψυχρότερο κλίμα της είναι καταπράσινη. Το πυκνό δάσος από πλατάνια και καστανιές, διαδέχεται το ‘μακκί’, μια «μεσογειακή ζούγκλα» από αείφυλλους, πλατύφυλλους θάμνους, σε υψόμετρο από 200 έως 600-700μ. Η ποικιλία των θάμνων είναι μεγάλη: κουμαριές, γλιστροκουμαριές που οι Σαμοθρακίτες ονομάζουν ακόμη με το αρχαίο τους όνομα ‘αντραχαλιές’, οστρυές και φράξοι, φυλίκια, κέδρα, πουρνάρια και ρείκια.\nΣτις βοσκημένες περιοχές ο αέρας μοσχοβολάει ρίγανη και θυμάρι. Πιο ψηλά το μακκί διαδέχονται σταδιακά οι αιωνόβιες δρυς. Εδώ το έδαφος γίνεται ακόμη πιο απότομο και πετρώδες. Σε αυτήν την κατάσταση έχουν συμβάλλει αποφασιστικά τα κατσίκια. Το δάσος του Μαρτίνη που απλώνεται πάνω από τα Θέρμα και τους Καρυώτες είναι ίσως το νομαδικό πρωτογενές δάσος του Αιγαίου, με τόσο μεγάλης ηλικίας βελανιδιές, λείψανο των μεγάλων δρυοδασών που κάποτε κάλυπταν όλο το νησί.\nΣτο νησί αφθονούν τα πλατάνια και τα άφθονα νερά μέχρι την άκρη της θάλασσας, καθώς και ερημικές παραλίες με σπηλιές. Είναι ένα νησί πλούσιο σε χλωρίδα και πανίδα, με πολλά νερά και πηγές. Συνδυάζει πεντακάθαρες παραλίες, πλούσια βλάστηση και τρεχούμενα νερά. Ο ορεινός του όγκος το καθιστά ιδανικό για ορειβασία και περιήγηση στην φύση και την άγρια βλάστηση. Τα τοπία που συναντούμε στη βόρεια και νότια πλευρά της Σαμοθράκης παρουσιάζουν μια εντυπωσιακή διαφορά, που χαρίζει στο νησί σημαντική και μοναδική οικολογική αξία.\nΣτη νότια πλευρά κυριαρχούν οι γυμνές πλαγιές του βουνού, οι αραιοί θαμνότοποι, οι ελαιώνες και τα σιταροχώραφα. Στη βόρεια αντίθετα, δεσπόζουν οι καταπράσινες πλαγιές, τα δάση με τις βελανιδιές, τα παραποτάμια δάση με τα πλατάνια και τα σκλήθρα, οι πυκνοί θαμνότοποι που φθάνουν ως τις ακτές και τα εντυπωσιακά ρέματα με τους καταρράκτες. Η ενδημικότητα πολλών φυτών αυξάνει τη σπουδαιότητα της φύσης στο νησί.


Αρχική » ΡΟΗ ΕΙΔΗΣΕΩΝ » Τα νέα παιδιά αχτίδα φωτός για το Περιστέρι!\nΙσως κάπου μοιάζει… ουτοπικό να προετοιμάζεσαι για την πρεμιέρα του πρωταθλήματος, εν μέσω της κατάστασης που διαμορφώθηκε στην πρόσφατη συνέντευξη Τύπου του ΕΣΑΚΕ, όμως στο Περιστέρι παίρνουμε δύναμη από το θαύμα του απεγκλωβισμού των μεταλλωρύχων που παρακολούθησε όλη η ανθρωπότητα με κομμένη την ανάσα και διατηρούμε την ελπίδα μας για το μέλλον.\nΣ’ αυτό το πνεύμα έγινε στο κλειστό γυμναστήριο Περιστερίου (το οποίο διαμορφώθηκε κατάλληλα) η παρουσίαση της επαγγελματικής ομάδας μπάσκετ περιόδου 2010-11.\nΟ επίτιμος πρόεδρος του Περιστερίου, Πέτρος Μουγιάκος ήταν στο πάνελ, όπως και οι Αργύρης Πεδουλάκης, Στέφανος Κιουριτζόγλου και Δημήτρης Παπανικολάου.\n«Μετά την περυσινή επώδυνη κατάκτηση του στόχου, δεν είχαμε πολλά περιθώρια να κοιτάμε πίσω» είπε ο κ. Μουγιάκος.\n«Αποφασίσαμε να δημιουργήσουμε μια ομάδα με περιστεριώτικα κριτήρια η οποία να αποπνέει φρεσκάδα και ενθουσιασμό. Πήραμε και έμπειρους παίκτες, αλλά το κυρίως κριτήριο είναι η επένδυση στα νέα παιδιά του Περιστερίου. Ετσι προχωρήσαμε στη συνεργασία με τον Αργύρη Πεδουλάκη ο οποίος προέρχεται από τα σπλάχνα του ΓΣΠ. Εδώ ανδρώθηκε μπασκετικά και προπονητικά, στο μπασκετικό… ΙΕΚ του Περιστερίου. Φτιάξαμε την ομάδα με τις δικές του τεχνικές συμβουλές και ως τώρα διαπιστώνουμε ότι βγάζει μια καλή εικόνα. Θα ήθελα ιδιαίτερα να σταθώ στο γεγονός ότι είμαστε προσηλωμένοι στην έννοια της υποδομής.\nΕίμαστε ο πρώτος Σύλλογος στην Ελλάδα μακράν ο οποίος αυτό που λέει το πραγματοποιεί, εφαρμόζοντας ένα πρωτοποριακό πρόγραμμα εκπαίδευσης των αθλητών. Αυτή η επένδυση στα νέα παιδιά είναι για μένα η αχτίδα φωτός η οποία θα επαναθεμελιώσει τη σχέση της με τον κόσμο και θα κερδίσει την εμπιστοσύνη του. Γι αυτό τον σχεδιασμό, για την αναδόμηση του Συλλόγου μας, το καταλληλότερο πρόσωπο είναι ο Αργύρης Πεδουλάκης. Πάντα μπορεί να υπάρχουν διαφωνίες μεταξύ μας, αλλά σε πολλά αθλητικά θέματα και σε φιλοσοφία συμπλέουμε ή υπάρχει απόλυτη ταύτιση. Με τις δικές του γνώσεις τα νέα παιδιά θα πάρουν τις σωστές κατευθύνσεις.\nΣτο Περιστέρι είμαστε… τσιμεντωμένοι στις αρχές της συλλογικότητας. Εχουμε υποτάξει το εγώ στο εμείς. Αν δεν υπάρχει συλλογικότητα υπάρχει αφυδάτωση, χάνεις τα πάντα και καταρρέεις. Σε κανέναν δεν ανήκει ο Σύλλογος. Ολοι είμαστε κάτω από τον Σύλλογο. Ετσι, λοιπόν, όλοι οι Περιστεριώτες και οι απέχοντες θα πρέπει να σταθούν δίπλα της για να μεγαλουργήσει και πάλι. Η φλόγα που έχουμε μέσα μας δεν πρόκειται να σβήσει. Θα κάνουμε την προσπάθειά μας ώστε να αποκτήσει ο Σύλλογος μια νέα ώθηση, όραμα και την ταυτότητά του», κατέληξε ο Επίτιμος πρόεδρος του Περιστερίου.\nΤην εκδήλωση τίμησαν ο Δήμαρχος Περιστερίου Α. Παχατουρίδης, ο Πρόεδρος του δημοτικού συμβουλίου Α. Σταυρούλιας, ο Αντιδήμαρχος Β. Μπέτσης, ο Πρόεδρος του ΑΟΔΗΠ Α. Σχίζας, ο υποψήφιος Δήμαρχος Περιστερίου Κ. Λαλένης, ο Δημοτικός Σύμβουλος Ν. Κασουρίδης, ο υποψήφιος Δημ. σύμβουλος Κ. Σκορδάκης, ο Εκπρόσωπος του Ατρομήτου Π. Κατώνης και ο τεχν. Διευθυντής Γ. Αγγελόπουλος κ.α.